Putevi RS sa novim direktorom dodatno zaduženi za 15 miliona maraka! Žurnal - Jedina slobodna teritorija\nNEŠIĆ NAKON NEŠIĆA: Putevi RS sa novim direktorom dodatno zaduženi za 15 miliona maraka!\nObjavljeno: 26.11.2020. u 17:47h\nNenad Nešić je otišao sa čela „Puteva RS“, ali je plan o malom kreditu, koji će omogućiti novo zaduživanje ovog preduzeća od skoro 100 miliona, realizovao njegov nasljednik Davor Kostrešević\nMeđusobni problem je nastao zbog novca izvučenog iz „Puteva RS“, namjenjenog za asfaltiranje raznoraznih puteva. Kada je Dodik saznao da Nešić novac„Puteva RS“ koristi za asfaltiranje kako bi samo njegova stranka pridobila glasove birača, a zanemaruje destinacije gdje su potencijalni glasači SNSD-a, među njima je nastao pravi haos.\nNadzorni odbor "Puteva Republike Srpske" imenovao je Davora Kostreševića za vršioca dužnosti direktora u ovom preduzeću. Sa stanovišta finansijske situacije u kojoj se nalaze „Putevi RS“ sasvim je svejedno da li je na čelu te javne kompanije Nešić ili Kostrešević. Notorno je da je ovo preduzeće u finansijskoj dubiozi i da mjesecima pokušava da dobije mali kredit, koji bi omogućio dobijanje velikog kredita.\nDavor Kostrešević, Nenad Nešić, Putevi RS\nNešićevo oranje drumova (FOTO)\nPola miliona za gradnju rupa na cesti\nNešić troši 300.000 maraka za službene automobile\nDirektor platio zatvorsku kaznu\nFirmi osuđenoj za utaju poreza dodijeljen posao od 22 miliona!


Srpskom miksu pištoljem srebro u Rušama - Sportske vesti - Savremenisport.com\nNaslovna :: Sportske vesti ::\tSrpskom miksu pištoljem srebro u Rušama\nSrpskom miksu pištoljem srebro u Rušama\nU slovenačkom mestu Ruše počeo je tradicionalni međunarodni miting vazdušnim oružjem, koji je okupio takmičare iz deset zemalja.\nPrvog dana, srpski miks, u kojem su gađali sestra i brat Jasmina Milovanović i Dimitrije Grgić, osvojio je srebrnu medalju u nadmetanju mešovitih parova pištoljem.\nJasmina i Dimitrije, srpski reprezentativci i članovi Akademca, su u prvoj fazi kvalifikacija (30 dijabola) zauzeli prvo mesto sa 579 krugova. U drugom delu (20 dijabola) su „ubili“ 377 krugova. Zauzeli su drugu poziciju i plasirali se u meč za zlato u kome su im rivali bili mađarski strelci Renata Šike i Mikloš Tatrai (BHSE Budimpešta), koji su u drugoj fazi skupili 384 kruga.\nMađarski par je u duelu za najsjajnije odličje bio uspešniji, savladao je srpski tandem sa 16:6 u poenima iz serija.\nBronzu je osvojila Hrvatska (Marina Omažić/Željko Posavec). Srbiju je predstavljao i tandem Tamara Đorđević/Petar Nikolić (oboje Akademac) i zauzeo šesto mesto.\nU subotu i nedelju na programu turnira u Rušama, koji se organizuje 26.put, su pojedinačna takmičenja. Srbija ove godine ima predstavnike samo u nadmetanjima pištoljem.\nDatum: 11.01.2020. Autor: Streljački savez Srbije\n+ Belorusija bolja od Srbije na startu...\n+ Milica i Strahinja najbolji u 2019. g...\n+ Peruničić pred meč sa Crnom Gorom...\n+ Najbolji junior Srbije Hamad Međedov...\n+ Peruničić odabrao 16 igrača za EHF...


Nadležni Kolegijum DRI u sastavu dr Branislav Radulović (Rukovodilac Kolegijuma) i g. Zoran Jelić (član Kolegijuma) je zaključio da su subjekti revizije - Ministarstvo kapitalnih investicija i Uprava za saobraćaj u izvještajnom periodu od objavljivanja Izvještaja DRI, odnosno od 7. aprila 2021. godinu od 14 ukupno izdatih preporuka:\n- realizovali pet preporuka,\n- šest preporuka je djelimično realizovano,\n- jedna preporuka je u fazi realizacije,\n- jedna preporuka nije realizovana,\n- status za jednu preporuku se nije mogao utvrditi.\nNadležni Kolegijum DRI je, na osnovu dostavljenog Izvještaja o realizaciji preporuka, dokumentacije subjekta revizije i ocjene državnog revizora, zaključio da je Uprava za saobraćaj realizovala dvije preporuke, dvije preporuke su djelimično realizovane, jedna preporuka je u fazi realizacije i za jednu preporuku se ne može uvjeriti u status realizacije preporuka. Ministarstvo kapitalnih investicija je realizovalo tri preporuke, četiri preporuke su djelimično realizovane, dok jedna preporuka nije realizovana.\nZaključeno je da je potrebno da subjekti revizije dostave nove izvještaje o realizaciji preporuka u utvrđenom roku od 6 mjeseci.\nIzvještaj o realizaciji preporuka datih u reviziji uspjeha „Efikasnost redovnog i investicionog održavanja državnih puteva“ je dostupan na zvaničnoj internet stranici Državne revizorske institucije.\nIzvještaj o realizaciji preporuka datih u Izvještaju o reviziji uspjeha "Efikasnost redovnog i investicionog održavanja državnih puteva"\nMore in this category: « Bilateralna posjeta Državnom uredu za reviziju Republike Hrvatske\tPredsjednik Senata dr Milan Dabović i senator dr Branislav Radulović na sastanku predsjednika vrhovnih revizorskih institucija Evropske unije u Luksemburgu »


Ambasador Žiofre uručio je izveštaj Evropske komisije o napretku Srbije ka EU - EU u Srbiji\nEvropska komisija (EK) objavila je Paket o proširenju za 2021. godinu, u kome detaljno ocenjuje stanje i napredak koji su postigli Zapadni Balkan i Turska na putu ka Evropskoj uniji, uz poseban fokus na sprovođenje osnovnih reformi, kao i jasne smernice o predstojećim reformskim prioritetima.\nPosle zvanične konferencije za medije komesara za susedstvo i proširenje Olivera Varhejia, ambasador Evropske unije u Srbiji Emanule Žiofre svečano je uručio premijerki Srbije Ani Brnabić i ministarki za evropske intergracije, Jadranki Joksimović, izveštaj EK o napretku Srbije na putu ka EU.\nPrema oceni Komisije, trenutno je postignut ukupni balans između napretka u okviru poglavlja o vladavini prava i normalizacije odsnosa sa Kosovom, na jednoj strani, i napretka u pristupnim pregovorima širom poglavlja, na drugoj. Srbija treba da nastavi i da ubrza i produbi reforme koje se tiču nezavisnosti pravosuđa, suzbijanja korupcije, slobode medija, domaćeg procesuiranja ratnih zločina i borbe protiv organizovanog kriminala. Komisija pozdravlja činjenicu da je Srbija ispunila merila za otvaranje klastera 3 i 4 i podržava ambiciju Srbije da što pre otvori nove pristupne klastere na osnovu nastavka napredovanja u reformama.\nAmbasador Žiofre na konferenciji za novinare u Vladi Srbije povodom izveštaja Evropske komisije o napretku Srbije u procesu evrointegracija izjavio je da Evropska komisija pruža podršku Srbiji da otvori dva klastera i dodao da je ta odluka doneta na osnovu izveštaja koji je iskrena procena stanja, bazirana na činjenicama. Nephodno je da se ulože napori i da se napravi napredak u primeni svih prethodnih dogovora kao bi se postigao sveobuhvatni pravno obavezujući sprazum. To je krucijalno i urgentno kako bi obe strane napredovale kao EU. Bitno je istaći podršku Srbiji u cilju i ambiciji da otvori dva klastera – tri i četiri, a na zemljama članicama je da donesu odluku o njihovom otvaranju, ali Komisija daje podršku tome“, rekao je ambasador Žiofre.\nŽofre je naglasio da je odluka EK da Srbiju podrži u otvaranju dva klastera doneta na osnovu izveštaja koji je iskrena procena stanja, bazirana na činjenicama.\n„Ovaj godišnji izveštaj o Srbiji odražava šta sve treba da se uradi kako bi Srbija uskladila zakonodavstvo sa EU, ali beleži i povećani broj reformi koje je Vlada Srbija postigla, npr. inicijative koje je Vlada Srbije pokrenula kao što je ustavna reforma za jačanje nezavisnosti prevosuđa, revizija kodeksa ponašanja Narodne Skupštine i prihvatanje preporuka GREKO i početak njihovog sprovođenja“, rekao je Žofre između ostalog.\nPredsednica vlade Srbije Ana Brnabić izjavila je da je ovogodišnji Izveštaj Evropske komisije o napretku Srbije u procesu pristupanja EU „daleko najbolji“ u poslednjih nekoliko godina i da je sa otvaranjem dva klastera poslata snažna politička poruka da je mnogo urađeno u oblasti vladavine prava. „Postoje još neke stvari oko kojih razmišljamo drugačije i ne vidimo isto i mislim da smo imali konkretnije rezultate nego što su prikazani u izveštaju. U nekim aspektima smo očekivali još povoljniji izveštaj, ali svakako smo zadovoljni što je konstatovan napredak u skoro svim oblastima“, izjavila je Brnabićeva nakon što joj je šef delegacije EU u Srbiji Emanuele Žiofre predao Izveštaj.\nBrnabićeva je istakla da je posebno važno što je konstatovan napredak u apsolutno svim političkim kriterijumima i u reformama u oblasti vladavine prava što je, kako je rekla, prvi put kao i činjnenicu da je u izveštaju takođe prvi put od 2016. konstatovan napredak u oblasti slobode izražavanja i da to predstavlja „veliki iskorak“.\nMinisatarka za evropske integracije Jadranka Joksimović izjavila je da Izveštaj na objektivan način govori o svemu onome što je dobro uradjeno i da je napredak evidentiran u svim oblastima.\nZa više informacija o Paketu proširenja


Teheran i Moskva protiv novog nuklearnog sporazuma | Iranski nuklearni sporazum | Al Jazeera Balkans\nIran i Rusija protive se novom sporazumu o iranskom nuklearnom programu koji predlažu Trump i Macron.\nDvanaestog maja istječe rok do kojeg SAD treba odlučiti hoće li obnoviti sankcije protiv IranaEPA\nOčuvanje međunarodnog nuklearnog sporazuma s Iranom najviši je prioritet za Njemačku i nešto o čemu se ne može ponovo pregovarati, dok je izraelski ministar za obavještajne poslove Yisrael Katz ocijenio da taj sporazum mora biti "promijenjen iz korijena, a, ako se to ne desi, i ukinut".\nMacron, koji boravi u trodnevnoj službenoj posjeti Sjedinjenim Američkim Državama, rekao je da se sadašnji sporazum može smatrati jednim "potpornim stupom", a treba dodati još tri, koja bi pokrila iranske nuklearne ambicije izvan okvira sadašnjeg sporazuma, iranski program balističkih projektila i politička rješenja za suzbijanje aktivnosti Irana u Siriji, Libanu i Jemenu.\n"Postojećim sporazumom odagnali smo sve optužbe i dokazali da SAD i Izrael desetljećima lažu kad je riječ o Iranu", rekao je Rouhani, optuživši Trumpa da je samo poslovni čovjek koji nema iskustva u politici.\nRusija se također pokazala nepopustljivom u vezi s izmjenom nuklearnog sporazuma s Iranom koji, kako tvrdi Moskva, "nema alternativu".\nSkepticizam je također vidljiv i u Briselu, gdje je šefica evropske diplomatije Federica Mogherini rekla da sadašnji sporazum treba "očuvati".\nIzrael: 'Prijetnja Iranu'\nAP prenosi Katzovu ocjenu da je Iran pristao na ustupke "isključivo iz straha od ekonomskih sankcija", a da je Zapad načinio grešku što nije zadržao pritisak na Teheran i umjesto toga prerano potpisao sporazum s Iranom.\nNavodi se da je Katz poručio da Macron i njegove evropske kolege "moraju razumjeti da vršenje teškog pritiska na Iran danas može sutra spriječiti nasilje, a možda i rat".\n"Tijesno sarađujemo s našim saveznicima o rješavanju niza izazova koje Iran predstavlja na Bliskom istoku, uključujući i ona pitanja koje je Macron predložio da bi novi dogovor mogao obuhvatiti", rekao je on, prenosi Reuters.\n"Što se nas tiče, pozicija ostaje jasna – najviši prioritet jest očuvanje nuklearnog sporazuma i puna primjena sa svih strana. O nuklearnom sporazumu pregovaralo je sedam zemalja i EU i o njemu se ne može ponovo pregovarati, ali također je jasno da, osim tog sporazuma, želimo osigurati da nuklearni program Irana služi isključivo mirnodopskim ciljevima", poručio je glasnogovornik njemačkog ministarstva.


20.07.2021 u 10:45\nLONDON - Londonski Rojal Albert Hol proslavio je 150. godišnjicu održavanjem koncerta za publiku - bez maske. To je prvi put od izbijanja pandemije da je u toj koncertnoj dvorani održana predstava u punom kapacitetu, pred 5.000 posetilaca bez maske, što je sada dozvoljeno ukidanjem poslednjih restrikcija protiv korona virusa. Na programu su bila neobjavljena dela Dejvida Arnolda, poznatog kompozitora filmske muzike, prenosi Frans 24. Rojal Albert hol, osnovan 1871. godine dobio je ime po princu Albertu, suprugu kraljice Viktorije i od svog osnivanja bio je domaćin najvećim imenima klasične muzike, rok i pop muzike, navodi Tanjug. Kroz njega su prodefilovala imena poput Vagnera, Dvoržaka, Bitlsa, Džimi Hendriksa, Pink Flojda, Ledi Gage... „Stvarno smo ponosni na raznolikost ponuđenih\n14.07.2021 u 08:45\nNedelja Svetog Prokopija, gradske slave Prokuplja\nProkuplje - Svečanosti povodom obeležavanja gradske slave Sveti Prokopije u Prokuplju počeće 14. jula otvaranjem Likovne kolonije i do 21. jula organizovaće se bogat kulturno-zabavan program u okviru koga će se održati i dva koncerta bendova „Leksington” i „Amadeus”, koji će, sa binom i ozvučenjem, ukupno koštati oko 1,6 miliona dinara. Tradicionalno će biti dodeljena i priznanja, a ove godine Plaketa Svetog Prokopija pripašće Sandri Nedeljković, zamenici direktora Kancelarije za upravljanje javnim ulaganjima Vlade Srbije. Svečanosti počinju u sredu, 14. jula od 10 sati otvaranjem Likovne kolonije „Boža Ilić” na Belom Kamenu, a istoga dana od 18 sati u Spomen-sobi „Gvozdeni puk” biće održana promocija knjige „Stvaranje balkanskog saveza 1912”. Sledi niz kulturno-zabavnih manifestacija, likovnih\n13.07.2021 u 12:42\nBinturonzi glavne zvezde na rođendanskoj proslavi\nU životinjskoj oazi na Kalemegdanu koja se prostire na sedam hektara živi 1.200 stanovnika i stalno pristižu bebe. – Predstoji uređivanje senare, ambulante u kojoj bi se lečile i životinje koje ne stanuju u vrtu, kao i pravljenje edukativnog kreativnog centra za najmlađe posetioce U beogradsko životinjsko carstvo uskoro bi mogla da se usele dva nova stanara – crvena panda i ženka žirafe. Ovu oazu očekuje uređivanje senare, ambulante u kojoj bi se lečile i životinje koje ne stanuju ovde, kao i pravljenje edukativnog kreativnog centra za najmlađe posetioce ukoliko se ostvare rođendanske želje rukovodstva Zoološkog vrta i gradskih otaca. Prilikom jučerašnjeg obeležavanja 85. rođendana „Vrta dobre nade” Goran Vesić, zamenik gradonačelnika, najavio je nova ulaganja i podsetio da je samo\n14.06.2021 u 09:21\nRužić: Nadam se odobrenju za održavanje maturskih proslava\nMinistar prosvete, nauke i tehnološkog razvoja Branko Ružić nada se da će na današnjoj sednici Kriznog štaba dobiti preporuku i odobrenje za održavanje maturskih proslava i da će to obradovati i roditelje i decu koja se već spremaju za maturske večeri. Ružić je naveo da bi bilo dobro da, u skladu sa poštovanjem mera, važan dan u životima i malih i velikih maturanata protekne u nekim institucionalizovanim okvirima. „Nadam se da ćemo danas na sednici Kriznog štaba dobiti tu preporuku i to odobrenje i da će to obradovati i roditelje i decu koja se vec spremaju za te maturske veceri”, rekao je Ružić za RTS. Naglasio je da je svakako zdravlje na prvom mestu, ali da je sveobuhvatna imunizacija doprinela da možemo da razgovaramo na tu temu i da je vreme da se ta odluka konačno\n02.06.2021 u 11:36\nMaturski rastanak uz trube i baklje\n„Kakav je ono dim u Svetogorskoj? Zna li neko šta se dešava?”, uznemireno je zapitkivala juče sugrađanka prolaznike u Takovskoj. A onda su zagrmele trube i začuli se veseli uzvici. – Gospođo, ništa strašno, slave deca kraj školske godine ispred Pravno-poslovne – rekao je jedan sugrađanin, a potom požurio da ih fotografiše. Učenici završnih razreda trogodišnjih i četvorogodišnjih stručnih škola juče su se pozdravili sa svim školskim zgodama, nezgodama, svojim nastavnicima i drugarima, zakoračivši u svet odraslih. Uz taktove pesama „Đurđevdan”, „Kalašnjikov”, upaljene baklje, igrali su, pevali, ali i nosili jedni druge na ramenima... – Da se ja nešto pitam u ovom gradu zaustavio bih saobraćaj na dva sata. Pogledajte ovu jadnu „šezdesetpeticu” kako se provlači. Ova fešta neće trajati dugo,\n23.05.2021 u 00:56\nTuča navijača i neredi na proslavi Zvezdine titule\nNavijači Crvene zvezde izazvali su večeras tuču tokom proslave titule prvaka države kod Beton hale, na obali Save u Beogradu, gde su raspoređene jake policijske snage. Dve osobe su lakše povređene i završile su u Urgentnom centru. Pristalice crveno-belih su se okupile na obali Save da bi proslavili 32. trofej šampiona države. Proslava se pretvorila u haos u kome su oštećeni restorani u Beton hali. Nezvanično se saznaje od policajaca u civilu, koji su bili na licu mesta, da su oni bili napadnuti, jer su neki od navijača Zvezde pomislili da je reč o navijačama Partizana, prenosi Beta. Međutim, kada su rekli da su policajci, navijači su počeli još više da ih tuku. Još tokom ceremonije došlo je do sukoba sa ljudima iz jednog lokala koji navodno obezbeđuju navijači Partizana, pa je\n22.05.2021 u 23:02\nVesić: Zvezda plaća čišćenje grada posle proslave\nNakon proslave šampionske titule FK Crvena zvezda na reci, čišćenje grada platiće taj fudbalski klub, saopštio je večeras zamenik gradonačelnika Goran Vesić, na čiji će zahtev klub i platiti čišćenje. Navijači Crvene zvezde proslavili su večeras „Balom na vodi”, na Savi, između Brankovog i Starog savskog mosta, titulu prvaka Srbije na spektakularan način. „Odmah po završetku proslave na teren će izaći ekipe JKP Gradska čistoća da urede obalu kako bi do jutra sve bilo čisto. Račun za čišćenje platiće FK Crvena zvezda, kako sam zatražio od njih, a što su oni odmah prihvatili. Svi mi koji smo zvezdaši radujemo se tituli, a proslava je bila spektakularna”, napisao je Vesić na Fejsbuku, preneo je Tanjug. Slavlje je u redu, ali u Beogradu se zna red, tako da će ovo čišćenje grada da\n22.05.2021 u 20:56\nFudbaleri Zvezde na Savi proslavili titulu s navijačima\nFudbaleri Crvene zvezde spektakularnim „Balom na vodi” proslavili su večeras 32. šampionsku titulu. Glavni deo spektakla održan je između Brankovog i Starog železničkog mosta na Savi, gde su se fudbaleri vozili brodom i pozdravili navijače koji su bakljadom i vatrometom upriličili ovaj događaj. Uz fudbalere, na reci su bili i veslači Crvene zvezde, prenosi Tanjug. Veliki broj navijača bio je pozicioniran sa strane Save od Beograda na vodi, dok je pristalica crveno-belih bilo i na novobeogradskoj strani reke, kao i na oba mosta. Na Savi je bilo i desetine brodova sa navijačima četvorostrukog uzastopnog šampiona, koji su ispratili glavni brod na kojem su se nalazili fudbaleri. Istakao se i gusarski brod na kome se vijorila zastava Crvene zvezde sa brojem 32. Uz vatromet i\n19.05.2021 u 17:22\nNa Cetinju najveća crnogorska zastava na svetu\nSvečanost povodom 15 godina od obnove državne nezavisnosti Crne Gore, uz nastup Vojske Crne Gore, njena vlada je danas najavila za 21. maj. Poziv na zajedničku svečanost na Trgu nezavisnosti u Podgorici upućen je predsedniku Crne Gore Milu Đukanoviću i predsedniku Skupštine Aleksi Bečiću, prenosi Beta. Programom je planirano spuštanje padobranca sa državnom zastavom, uz nastup orkestra Vojske Crne Gore, a na Trgu nezavisnosti biće izloženo naoružanje Vojske. Proslava dana nezavisnosti biće i na Cetinju i Lovćenu, ali nije poznato ko to organizuje. Očekuje se da će na Cetinju biti razvijena „najveća crnogorska zastava na svetu”, površine 5.000 kvadratnih metara i težine 700 kilograma, koju je napravila bosanskohercegovačka firma „Laser” iz Ljubuškog.\n08.04.2021 u 12:32\nVesić: Zvezda kažnjena zbog proslave pobede u derbiju\nZamenik gradnonačelnika Beograda Goran Vesić tvrdi da je FK Crvena zvezda kažnjen zbog proslave osvojene titule. Odgovarajući na optužbe da je bio na korona žurki, sa koje su objavljene fotografije na društvenim mrežama, Vesić kaže da je veliki navijač Zvezde i da svoje emocije ne krije. „Posle sinoćne pobede mog kluba nad Partizanom i osvojene titule došao sam u klupski hotel koji se nalazi na stadionu u kome su bili igrači, stručni štab na čelu sa Dejanom Stankovićem i rukovodstvo kluba sa Svetozarom Mijailovićem i Zvezdanom Terzićem. Čestitao sam im osvojenu titulu jer oni su moji prijatelji”, navodi zamenik gradonačelnika Beograda. Kako kaže sedeli su u poluotvorenom prostoru klupskog hotela sa terasom. Primetio je da su igrači pozvali muziku na proslavu što nije u skaladu sa\n25.07.2021 u 17:46\nOhrid nije ušao na Uneskovu listu ugrožene svetske baštine\n25.07.2021 u 17:30


► Vučić: Poraz SNS na predsedničkim izborima značio bi moj odlazak\nPremijer Aleksandar Vučić je ranije izjavio je da su predsednički izbori pitanje opredeljivanja Srbije kojim će putem ići u budućnosti.\n"To znači da ljudi žele promenu politike i da smatraju da ovo što mi radimo nije dobro. Ne mislim da je to tako, mislim da bi tako nešto bilo pogubno, ali u volju naroda nikada ne bih ulazio“, rekao je Vučić.\n"Vlada dok radi, taj neko bi sedeo, a Nikolić to nikada nije radio, i svakoga dana bi nešto zvocao. Imao bi sva prava, nikakve obaveze. Pitam vas, a šta su uradili ti što kritikuju? Treba nam neko ko će da radi sa vladom, u mrcvarenju zemlje ne želim da učestvujem“, naveo je Vučić.\n12.01.2017, 09:29h keja Preporuči\nI najveći dobitak za Srbiju\nVučić otvorio centar srpske kulture u Azerbejdžanu, primio počasni doktorat\nPredsednik Srbije Aleksandar Vučić primio je danas, drugog dana zvanične posete Azerbejdžanu, počasni doktorat na Azerbejdžanskog univerziteta za jezike u Bakuu i u toj ustanovi otvorio...


Škoda obelodanila crtež električnog Citigoa - Auto Republika\nPremijera je praktično “iza ćoška”.\nŠkodin električni mališan nosi zvanični naziv Citigo-e iV i debi je zakazan za 23. maj. Prema prvom zvaničnom crtežu koji je češka marka danas prikazala, ne može se reći da će ova električna varijanta biti bitno drugačija od konvencionalnog modela. Šta više, jedina ozbiljnija razlika je nedostatak rešetke, što je deo koji je potpuno izlišan kod električnih automobila.\nCitigo-e iV nudiće autonomiju kretanja od 300 kilometara, ali nije jasno da li je u pitanju merenje po WLTP ili NEDC protokolu. Bilo kako bilo, to je ipak više od ostale električne braće iz Volkswagenovog A segmenta.\nŠkoda nije dala više informacija o svom električnom modelu. Ne zna se koja će biti snaga pogonskog sklopa, niti koliki će biti kapacitet baterije.\nČeški brend predstaviće Citigo-e iV na prezentaciji naredne nedelje zajedno sa plug-in varijantom perjanice Superba.\ntags: električni automobili škoda Škoda citigo Škoda Citigo-e iV vw grupa\nprevious Ko je na kraju brži, električni ili konvencionalno pogonjeni automobili?\nnext Renault predstavio EZ-Pod električni autonomni koncept


analiza – Arsenal Serbia\nOrnstin analizirao Arsenalov prelazni rok\n5. septembra 2017. / autor: Kormi\nNovinar BBC-a, i možda i najpouzdaniji ‘insajder’ za Arsenal, Dejvid Ornstin, ‘otvorio je dušu’ i za svoju kuću ispričao neke zanimljive detalje o prelaznom roku u Arsenalu. Kakvi su planovi postojali, kako se situacija razvijala, ko je bio na pragu odlaska iz kluba itd. Njegove informacije prenosimo u celosti, bez izmena. Arsenal je potrošio preko … Read more\nKategorije Vesti Oznake analiza, BBC, Dejvid, Ornstin\nKvin: „Arsenal ima šansu da uđe u šampionsku trku“\n20. septembra 2016. 18. septembra 2016. / autor: Kormi\nNajal Kvin, stručni konsultant i kolumnista Skaj Sportsa, smatra da Arsenal u narednom periodu ima priliku da zacementira svoje mesto na vrhu tabele, i istakne kandidaturu za titulu. Posle pobede nad Halom, sledeća utakmica Arsenala u ligi će biti na Emirejtsu, protiv Čelsija. Posle toga, Tobdžije imaju nešto lakši niz utakmica – Barnli, Svonsi, Midlsbro … Read more\nKategorije Arsenal Oznake analiza, Premijer liga


LAZANSKI: Kim Džong Un ima 1.280.000 vojnika, ukoliko izbije rat prvo će stradati baze SAD u J. Koreji! | Vesti Dana\nLAZANSKI: Kim Džong Un ima 1.280.000 vojnika, ukoliko izbije rat prvo će stradati baze SAD u J. Koreji!\nIzmeđu loših procena i loše akcije obično je uzročno-posledična veza. U američkoj unutrašnjoj i spoljnoj politici u poslednjih dvadeset godina ima više primera takve veze, od vladine greške u slučaju Vako i imanja Dejvida Koreša, do Avganistana, Istočnog Timora, Iraka, Libije i Sirije.\nLazanski (Foto; Screenshot)\nKult rata i militarizacija američke spoljne politike pokazuju da je američko društvo na svim nivoima naprosto opsednuto oružjem, a da Amerika svoju snagu najviše voli da predstavlja preko nišana. U godinama pred nama kako bude opadala američka moć tako će Rusija i Kina preuzimati glavnu odgovornost za red u sopstvenim regionima, a posle i šire.\nDRHTI ZEMLJA: Rusija objavila artiljerijske vežbe sa granatama Krasnolj (VIDEO)


Bez kvalifikacija za seniorska svetska prvenstva, odbojkašice već na Mondijalu - SPORTSKI ŽURNAL\nMeđunarodna odbojkaška federacija (FIVB) saopštila je da neće biti kvalifikacija za svetska odbojkaška prvenstva 2022. za žene i muškarce\nSrpske odbojkašice su kao aktuelne svetske šampionke obezbedile učešće na takmičenju. Plasmane su automatski obezbedili svetski šampioni i domaćini takmičenja.\nOstala mesta činiće po dve najbolje plasirane selekcije sa kontinentalnih šampionata koja će se igrati sledeće godine, a koje do tog trenutka nisu izborile učešće.\nOstalih 11 mesta popuniće najbolje plasirane reprezentacije na FIVB listi. Svetsko prvenstvo za odbojkašice 2022. održaće se u Holandiji i Poljskoj, a u muškoj konkurenciji u Rusiji. Učestvovaće po 24 reprezentacije.


Predstavljamo ekipu sačinjenu od slobodnih igrača iz Srbije\nZanimljivo je da ima mnogo onih koji su prošli "ispod radara" Crvene zvezde i Partizana, ali i bogatih evropskih klubova, a nema sumnje da su mogli da im dodatno unaprede igru.\nNeka od najzvučnijih imena koja još uvek nemaju klub jesu: LJubomir Fejsa, Nikola Gulan, a tu je i velika želja crveno-belih Aleksandar Prijović.\nTim od slobodnih "Srba", sačinjen od igrača koji u momentu pisanja teksta još uvek nisu pronašli tim, za koji bi neki rekli da bi se lako našao u vrhu tabele, a možda čak i konkurisao za osvajanje titule čine sledeći igrači, a tim smo selektirali u formaciji 4-4-2 "dijaman".\nU sastavu su: Đorđe Lazović, dugogodišnji golman Javora koji je u više navrata, posebno igrajući protiv "večitih" pokazao da poseduje veliki kvalitet.\nLevog beka pokrivao bi Vladimir Golemić, dok bi štoperske pozicije pokrivali Nikola Andrić i Branislav Ivanović. O nekadašnjem kapitenu reprezentacije Srbije ne treba posebno trošiti reči, radi se o jednom od najboljih srpskih defanzivaca.\nKao i nekadašnjem štoperu Čelsija Vladimiru Golemiću nije bilo strano da u Italiji trese mrežu. Tu je i Nikola Gulan, nekadašnji fudbaler tima iz Humske koji je veći deo karijere igrao u inostranstvu, a proteklu sezonu proveo je u švedskom Hekenu.\nMesto ispred defanzivne linije rezervisano je za još jednog nekadašnjeg reprezentativca - reč je o ljubomiru Fejsi. Momak rođen u Vrbasu nastupao je takođe za crno-bele, a potom za Benfiku i Alaves, a poslednji klub mu je Al Ahli iz DŽede.\nLevu, odnosno desnu poziciju u veznom redu pokrivali bi Ognjen Krasić, doskorašnji fudbaler Voždovca i Slobodan Novaković, bivši fudbaler Kabbela.\nMesto iza napadača rezervisano je za Radomira Milosavljevića koji je nastupao za AE Larisu, a u napadu našeg tima mesto je rezervisano za Aleksandra Prijovića, i Darka Bjedova.\nKoliko bi ovaj tim mogao u Superligi? Napišite nam u komentaru.\nfudbal Superliga Aleksandar Prijović Superliga Srbije u fudbalu Slobodni igrači Darko Bjedov


Obeleženo 70 godina rada Narodne tehnike Vojvodine | TV KANAL 9 NOVI SAD\nNaslovna REGION Obeleženo 70 godina rada Narodne tehnike Vojvodine\nObeleženo 70 godina rada Narodne tehnike Vojvodine\nPod pokroviteljstvom Pokrajinske vlade danas je održana svečana sednica povodom 70 godina rada Narodne tehnike Vojvodine, odnosno Saveza udruženja tehničke kulture Vojvodine.\nUčesnike skupa, koji je održan u Skupštini Vojvodine, pozdravio je pokrajinski sekretar za energetiku, građevinarstvo i saobraćaj Nenad Grbić, koji je istakao da Pokrajinska vlada prepoznaje usku korelaciju između pronalazaka, nauke, znanja i celokupnog razvoja jednog društva, pogotovu u ekonomskom i privrednom smislu.\nGovoreći o povezanosti između broja pronalazaka i bruto domaćeg proizvoda, od najrazvijenijih do manje razvijenih zemalja, Grbić je izneo podatak da Južna Koreja ima preko 10.500 pronalazaka, Japan preko 7000, Nemačka 2.500 , dok grupa razvijenih zemalja poput Švajcarske, Švedske i Danske ima između 1500 do 2000 pronalazaka.\nTakođe, ako se uporedi broj pronalazaka na milion stanovnika, i tu je Južna Koreja vodeća, sa 3000 pronalazaka, Japan ima 2500 pronalazaka, Švajcarska, Švedska i Danska imaju od 500 do 800, dok je u Srbiji ta brojka veoma niska, i iznosi svega 39 pronalazaka .\nGrbić je dalje naveo da je Evropska unija kroz strategiju Evropa 2020, koja je zalaže za pametan održivi razvoj, potražila odgovor za brzorastuću ekonomiju Istočne Azije. On je naveo i da će usvojena Lisabonska strategija doprineti tome da zemlje EU u fokus stave znanje, nauku i inovacije, u cilju ukupnog razvoja.\nProf. dr Miodrag Temerinac, predsednik Saveza udruženja tehničke kulture Vojvodine, naglasio je da pored toga što se proslavlja sedam decenija rada Narodne tehnike Vojvodine, današnji skup je istovremeno i prilika da se da impuls za revitalizaciju ovog udruženja, jer je tehnička kultura važan aspekt u savremenom društvu.\nPrethodni tekstZasađivanjem sadnica obeležena 100-godišnjica nezavisnosti Finske\nSledeći tekstBesplatni kursevi kineske kulture na Filozofskom fakultetu


City :: Kultura :: Srpska muzika u izvođenju američkog hora oduševila Nišlije\nHome | Kultura | Srpska muzika u izvođenju američkog hora oduševila Nišlije\nHor „Schola Cantorum“ Univerziteta u Arkanzasu iz Amerike, koji je u četvrtak uveče nastupio u Nišu, izvođenjem pesama na srpskom jeziku, ali i drugim poznatim melodijama oduševio je nišku publiku.\nPrvo su nastupili domaćini ovog lepog muzičkog druženja - Akademski hor Studentskog centra Niš, predvođen dirigentom mr Zoranom Stanisavljevićem, a zatim je nastupio hor „Schola Cantorum“, koji je predvodio dirigent dr Stephen Caldwell.\nHoristi iz Amerike su izveli brojne numere u holu niškog Univerziteta, bodreni aplauzom publike koja je bila oduševljena njihovim interpretacijama tradicionalnih pesama sa našeg govornog područja i odličnim izgovorom srpskih reči.\n„Mislim da je sinoćni koncert pokazao da muzika zaista ne poznaje granice i tako lako povezuje različite kulture i narode. Prezadovoljan sam da smo ugostili takav ansambl kakav je hor Univerziteta Arkanzas „Schola Cantorum“ i izvanrednog maestra profesora Stivena Koldvela.“, navodi mr Zoran Stanisavljević, dirigent Akademskog hora SKC-a.\nOn dodaje da je publika mogla da čuje briljantna izvođenja kompozicija srpskih autora kao i dela američkih kompozitora.\n„Sama činjenica da je ovaj ansambl odlučio da interpretira srpsku muziku čini čitav događaj veoma značajnim u okviru kulturne razmene i naravno da ovaj susret znači početak saradnje sa našim američkim prijateljima!“, zaključuje on.\nHor iz Amerike je na početku zapevao kompoziciju Stevana Mokranjca „Aliluja“, a zatim izveo i „Slavite gospoda“, Mokranjčevog „Kozara“ i „Heruvimsku pesmu“, ali i makedonsku narodnu pesmu „Sedna baba na večera“, uz pratnju perkusioniste Borisa Bunjca, profesora FU.\nOni su, zatim, Nišlijama želeli da približe i amerčke kompozicije te su tako pored ostalih izveli i „The black oak tree“, „Elijah Rock“, „When I fall in love“...


Tags : top lista\nAudio fajlovi dolaze u različitim formatima, a svaki format je dizajniran za određenu primenu. Međutim, za obične korisnike ovo često može da predstavlja problem. Koliko puta vam se desilo da želite da pustite neku pesmu, samo da bi dobili poruku da audio format nije podržan? Za rešenje ovog problema koristimo programe za konvertovanje audio fajlova. […]Pročitaj više


Vladimir Vuletić je podsetio da je Upravni odbor RTS-a nakon sednice izdao saopštenje u kom je obavestio javnost da od kandidata sa kojima su razgovarali nisu stekli utisak da bi iko od njih mogao adekvatno da vodi kuću u budućnosti.\n„To je podrazumevalo da odmah raspišemo konkurs. Procedura je sada da, od trenutka kad se konkurs pojavi u Službenom glasniku, 30 dana je ostavljeno kandidatima da se prijave, onda ide utvrđivanje da li su njihove prijave formalno ispravne, razgovor i donošenje odluke“, istakao je predsednik UO RTS.\nUkazao je da je suštinski problem zbog čega RTS više nije tako atraktivan.\n„I kad smo imali konkurs za izbor glavnog i odgovornog urednika Informativnog programa, prijavilo se dvoje kandidata, jedan je imao ispravnu prijavu, nismo imali veliku mogućnost izbora, ostao je predlog generalnog direktora. Sada smo došli u situaciju da imamo dva kandidata koji su ispunili uslove konkursa“, naveo je Vuletić.\nSmatra da je uz tu temu, centralna i ona na koji način RTS mora u budućnosti da postane atraktivniji i da, na kraju krajeva, kaže, bude ponos i želja ljudima da se prijave i vode kuću u budućnosti.\n„To je ključna stvar o kojoj čitavo društvo mora da razmišlja. Manji je problem da li je izabran ovaj ili onaj i da li će neko nastaviti još neko kratko vreme da vodi kuću. To su efemerne stvari u odnosu na ovo jer je RTS institutcija koja je duže od nas prisutna i verujem da će opstati i mnogo duže od nas“, naglasio je Vuletić.\nDirektor RTS-a RTS Upravni odbor RTS-a Vladimir Vuletić\n← Godišnjica otmice kod Zočišta: Nema ni traga od srpskih novinara\nKonkurs za generalnog direktora RTS-a →


Niška televizija » Incidenti na Kosovu i Metohiji, podignut nivo bezbednosti\nObjavljeno 10.07.2015. 10:25\nBEOGRAD – Crkva Svete Paraskeve iz 16. veka u povratničkom selu Drsnik kod Kline provaljena je, opljačkana i oskrnavljena dva puta u poslednjih 48 sati, a rano jutros nepoznata lica pucala su u ataru sela Goraždevac na vozilo sa beogradskom registracijom, saopšteno je danas iz eparhije Raško-prizrenske.\nKako je navedeno, pored tih incidenata, takođe je na spomenik srpskih žrtava rata i dece postradalih na reci Bistrici bačen molotovljev koktel.\nCrkvu u Drsniku danas je posetila komisija Kancelarije za kulturnu baštinu Eparhije Raško-prizrenske i ustanovila je vidljive tragove vandalizma na crkvenom mobilijaru kao i novu štetu na freskama sa natpisima „UČK“, što nesumnjivo ukazuje ko je i sa kakvim namerama provalio u crkvu i načinio štetu.\nNajnoviji napad u Goraždevcu predstavlja još jedan pokušaj da se ne samo ugrozi bezbednost ovog srpskog sela u većinski albanskom okruženju, nego da se porodicama koje su izgubile svoje bližnje u vreme rata i u masakru na reci Bistrici 2003. godine, kada su ubijena dva srpska dečaka, nanese dodatni bol, ocenjuje se u saopštenju.\nTanjug 10 Jul 2015 10:20\nIza privatizacije medija u Srbiji stoji jak lobi (VIDEO)


Obustava saobraćaja u Banjaluci zbog ulične trke - RTV Doboj\nObustava saobraćaja u Banjaluci zbog ulične trke\nU Banjaluci će danas od 18.00 do 21.00 čas biti obustavljen saobraćaj u Ulici kralja Petra Prvog Karađorđevića na dijelu od raskrsnice sa Bulevarom cara Dušana do raskrsnice sa Alejom Svetog Save zbog održavanja ulične trke “Banjaluka trči”.\nZa vrijeme obustave saobraćaj će biti preusmjeren alternativnim pravcima, saopšteno je iz Auto-moto saveza /AMS/ Republike Srpske.\nLinije javnog prevoza putnika koje saobraćaju ulicima koje će biti obuhvaćene zabranom, saobraćaće izmijenjenim trasama /Bulevar cara Dušana, Kninska, Vidovdanska, Vuka Karadžića i dalje postojećom trasom/.\nSaobraćaj se jutros na svim važnijim putevima u Republici Srpskoj odvija bez zastoja, uz umjerenu frekvenciju vozila.\nMagla u jutarnjim časovima smanjuje vidljivost u kotlinama i uz riječne tokove, kao i u višim predjelima na istoku, dok na dionicama koje prolaze kroz usjeke i pored kamenih kosina iz AMS vozače upozoravaju na mogućnost sitnijih odrona, kamenja i zemlje na kolovoz.\nZbog rekonstrukcije vodovodne mreže izmijenjen je režim odvijanja saobraćaja na dionici magistralnog puta Prijedor-Kozarac.\nZbog izgradnje ostrva na rijeci Vrbas izmijenjen je režim odvijanja saobraćaja, a na ovoj dionici magistralnog puta počeli su radovi i na sanaciji trotoara i klizišta, zbog čega je režim saobraćaja izmijenjen u dužini od 30 metara.\nU centralnim i sjevernim krajevima Federacije BiH na dionicama u kotlinama i uz riječne tokove, kao i u istočnim krajevima na dionicama u višim predjelima mjestimično je smanjena vidljivost zbog magle, a kolovozi su vlažni.\nDanas će od 12.00 do 15.00 časovi na 15 minuta biti obustavljen saobraćaj na magistralnom putu Šićki Brod-Srebrenik, kod mjesta Potpeć /Orlova klisura/ zbog minerskih radova.


Evropski parlament: Hitna rezolucija o Šešelju - Klix.ba\nSvijet Evropski parlament: Hitna rezolucija o Šešelju\nEvropski parlament: Hitna rezolucija o Šešelju\n20.11.2014. u 16:53\nHaški tribunal Evropski parlament Vojislav Šešelj\nNa Konferenciji predsjednika Klubova zastupnika u Evropskom parlamentu usvojen je prijedlog Kluba Evropske narodne stranke o uvrštavanju na dnevni red Evropskog parlamenta hitne rezolucije o Vojislavu Šešelju.\nCilj ove hitne rezolucije je, kako se navodi, osuda ponašanja i ratno-huškačke retorike haškog optuženika Vojislava Šešelja nakon odluke Raspravnog vijeća Haškog tribunala o njegovom privremenom puštanju na slobodu.\nEvropski parlament će se na taj način jasno usprotiviti Šešeljevim istupima koji ukazuju na kršenje vladavine prava, pretenzije na teritoriju drugih država zagovaranjem projekta "Velike Srbije", uključujući i Hrvatsku kao članicu EU, te narušavanje stabilnosti i saradnje među zemljama u regiji, saopšteno je iz Evropskog parlamenta.\nPrijedlog je usvojen na inicijativu potpredsjednika Odbora za vanjske poslove Andreja Plenkovića, koju su podržali svi hrvatski zastupnici, na sjednici u Briselu.\nDanas započinje rad na usaglašavanju teksta rezolucije, a na plenarnoj sjednici u Strazburu 27. novembra biće održana rasprava i potom glasanje.\nprije 17m 30\nprije 44m 17\nprije 1h 54m 135\nprije 1h 58m 12\nprije 2h 5m 7


Školu golfa do sada prošlo 230 dece iz Zrenjanina\nObjavljeno 12.11.2014. u 19h\nUčenici petog i šestog razreda Osnovne škole „Petar Petrović Njegoš“, njih 230, prošli su školu golfa na terenima Golf kluba „Centar“ koji pripada opštini Žabalj.\nPoseta golf terenima počela je 24. oktobra, i do danas učenici su pokazali veliko interesovanje za ovu vrstu sporta. Obuka je predviđena isključivo za učenike viših razreda.\n– Školu golfa realizovali smo kroz projekat „treći čas“ fizičkog vaspitanja, kroz izabrani sport, kao što smo ranije imali streljaštvo. Kao što vidite, želimo da popularizujemo sportove koji nisu dostupni ili imamo ubeđenje da nisu dostupni svima. Po meni, golf nije samo sport, to je i kultura ponašanja, što je veoma bitno za našu decu, rekao je na današnjoj konferenciji direktor te zrenjaninske škole, Miroslav Brnjoš.\nSaradnja sa Golf klubom Centar sprovedena je na obostrano zadovoljstvo. Uprava ovog kluba radosno je prihvatila želju jedne škole da svoje učenike nauči veštinama koje nosi ovaj sport.\n– Naš golf kompleks koji uključuje terene sa devet rupa, potpuno je opremljen za organizaciju turnira ali i golf akademiju koje radi par godina. Obučili smo puno igrača koji danas učestvuju na velikim turnirima, a poseban akcenat je na deci i juniorima. Upravo je naša juniorska škola postigla izuzetne rezultate u ovoj sezoni. Na otvorenom prvenstvu Srbije mi imamo prvaka nacionalnog i prvaka internacionalnog takmičenja u kategoriji do 15 godina, a takođe i kod devojčica imamo prvaka u nacionalnoj i internacionalnoj kategoriji. Ovakvi rezultati pokazuju da naša golf akademija na čelu sa instruktorom Robertom Savićem radi kvalitetno. Ponosni smo i na rezultate i na interesovanje škole „Petar Petrović Njegoš“ da se deca uključe u rad naše akademije. Osim što je izuzetan i atraktivan sport, golf mladim ljudima omogućava da putuju i prave komunikaciju sa vršnjacima iz nekih drugih sredina, istakao je predsednik Golf kluba „Centar“, Saša Jokić.\nInstruktor i profesionalni golf igrač Robert Savić kaže da je bio pozitivno iznenađen interesovanjem koje su deca pokazala.\n– Kroz osnovnu obuku ćemo napraviti selekciju dečaka i devojčica koji su pokazali malo veći talenat nego ostala deca, ali u svakom slučaju uvek može da učestvuje ko god je zainteresovan. Ovom prilikom bih pozvao i ostalu decu i ljude da probaju golf, da se uvere da to nije skup sport, jer se mi trudimo da napravimo tako da svima bude dostupan, rekao je Savić.\nKako su učesnici konferencije saopštili, preostala je obuka učenika sedmih i osmih razreda, koja će se sprovoditi dok vremenske prilike to budu dozvoljavale.\n– Ideja je da obuka školaraca ne prestane ni kada prođe golf sezona, nego da se ona nastavi na časovima fizičkog, u sali sa specijalnom opremom koja se koristi za treninge u zatvorenom prostoru, a onda ćemo na proleće nastaviti da vežbamo na otvorenom, dodao je Savić na kraju izlaganja.\nTagovi:akademija, golf, osnovna škola, Sport, učenici


Danas veliki protesti u Francuskoj - Nova Borba\nZa danas su u Francuskoj najavljeni protesti velikih razmera povodom predloženog zakona o radu, zbog čega će železnički i avionski saobraćaj biti poremećen, dok se u Parizu očekuje više od 50.000 demonstranata, javljaju francuski mediji.\nTrasa u dužini od 5,5 kilometara koja je predviđena za marš demonstranata u prestonici, sa početkom u 13.00 sati sa Trga Italije, duža je nego što je bila u ranijim protestima.\nPariski policijski zvaničnici kažu da će na ulicama biti raspoređen veliki broj policajaca i apeluju na sindikalne organizacije i demonstrante da pokažu odgovornost, prenosi francuski "Figaro".\nSnage reda su tokom ranijih protesta uhapsile oko 130 osoba kojima će, kako je juče objavilo rukovodstvo pariske policije, danas biti zabranjeno da učestvuju u nacionalnim protestima.\nFrancuska Nacionalna železnica (SNCF) najavila je za danas obustavu pojedinih linija, kao i pariski metro, dok "Er Frans", čiji su se piloti takođe pridružili štrajku, namerava da obezbedi 80 odsto letova.\nŠto se tiče pet rafinerija kompanije "Total", one su u fazi povratka u normalu, rekao je portparol te kompanije.\nIstovremeno, pariske gradske vlasti su saopštile da se sakupljanje smeća "gotovo normalizovalo", nakon što je danima zbog štrajka nagomilavano na ulicama prestonice.\nMeđutim, danas bi situacija mogla ponovo da se iskomplikuje, s obzirom na to da generalni sekretar najvećeg sindikata CGT Filip Martine tvrdi da će današnji protesti biti najveći u proteklih nekoliko meseci.\n"Nisam pesimista. Nadam se da vlada razume šta se događa", rekao je on.\nS druge strane, ministarka rada Mirijam El Komri ocenila je da se stav CGT promenio i da je to dobro.\nMinistarka, koja u petak treba da se sastane sa Martineom, dodala je da je prvobitno preduslov CGT bilo povlačenje nacrta zakona dok, kako je navela, danas to više ne postavljaju kao zahtev.\nFrancuska vlada je prošle nedelje upozorila da bi štrajkače mogla i silom da vrati na posao, pogotovu imajući u vidu da je Francuska od petka domaćin Evropskog prvenstva u fudbalu.\nDemonstranti protestuju zbog predloženih reformi zakona o radu, koji predviđa lakše otpuštanje zaposlenih i dužu radnu nedelju.


Parovi drugog kola Zone "Istok" i Zaječarske okružne lige\nUtakmica "Midžor" (K) - "Graničar"; FOTO: zajecaronline.com\nPredstojećeg vikenda, na programu su utakmice drugog kola fudbalskih takmičenja u Zoni „Istok“ i Zaječarskoj okružnoj ligi.\nU drugom kolu Zone „Istok“, u subotu 24. avgusta, igrači „Kablova“ gostuju ekipi „Rajko Mitić, a „Rtanj“ dočekuje „Đerdap“. Ekipa „Brodoremonta“ ugostiće „BSK“, a fudbaleri „Bora 1919“ dočekuju „Hajduk Veljko“.\nU nedelju 25. avgusta 2019. fudbaleri „Lužnice“ iz Babušnice dočekaće zaječarski „Timok 1919“. OFK „019“ sastaće se sa OFK „Slatinom“. Fudbaleri „Majdanpeka“ dočekaće ekipu „Tanasko Rajić“, a „Jedinstvo“ (P) igraće sa timom „Balkanski“.\nUtakmice u Zoni „Istok“ počinju u 16.30 sati, osim utakmice „Jedinstvo“ (P) – „Balkanski“ koja počinje u 11 sati.\nU drugom kolu Zaječarske okružne lige, u subotu 24. avgusta 2019. fudbaleri „Radničkog 1946“ dočekaće „Slogu“ (M). „Rudar Vrška Čuka“ igraće sa ekipom OFK „Rtanj“, a „Ozren“ će se sastati sa „Hajdukom“. U nedelju 25. avgusta, fudbaleri „Kosova“ dočekaće „Omladinac“, a „Velika Jasikova“ igraće sa „Midžorom“. „Malinik“ će se sastati sa „Graničarom“, dok će „Trebič“ dočekati OFK „Knjaz“. Igrači „Osnića“ sastaće se sa ekipom „PRO Rudar“.\nSve utakmice u Zaječarskoj okružnoj ligi počinju u 17 časova.\nPrethodni tekstVakcina protiv gripa za najugroženije\nSledeći tekstIzložba „Apsolutno stvarno“ u Domu kulture u Knjaževcu


Flamengo - Sao Paulo, Fudbal - Predlog tip - 25/07 2021\nNedelja, 25/07 - Fudbal, Brazil, Brazileiro Serija A\n25/07Flamengo vs Sao Paulo1X2tip: 1\nMnogo neočekivanih rezultata je do sada bilo u ovogodišnjem izdanju brazilske Serije A, a mi smo za vas ovog puta analizirali meč između Flamenga i Sao Paula. Susret između ova dva tima je zakazan za 21 čas.\nFlamengo je dvostruki uzastopni šampion Brazila i utisak je da je ova ekipa i ovog puta jedan od glavnih favorita za osvajanje naslova prvaka, ali nekako se čini da to neće biti toliko lako kao što je to bio slučaj u prethodne dve godine, iako je primera radi jedna od najpoznatijih brazilskih ekipa prošle sezone do trofeja stigla u poslednjem kolu.\nTek skoro je Flamengo počeo da pruža onakve partije kakve svi navijači ovog tima i očekuju, a to smo najbolje imali prilike da vidimo u prošlom kolu kada je aktuelni šampion deklasirao Baiju na gostovanju, pošto je taj duel završen rezultatom 0:5.\nPre toga su izabranici Renata Gauča slavili i na svom terenu protiv Šapekoensea, pa je sigurno da zbog svega toga u lepom raspoloženju dočekuju ovaj duel sa Sao Paulom.\nTaman kada smo pomislili da je Sao Paulo krenuo sa nešto boljim partijama, desio se poraz u prošlom kolu, i to mimo svih očekivanja, na svom terenu od Fortaleze, kada je bilo 0:1.\nZanimljivo je da su pre toga izabranici Ernana Krespa zabeležili i svoja prva dva trijumfa u ovogodišnjem izdanju brazilske Serije A, što je svakako nešto što niko nije mogao ni da pretpostavi.\nPrvo je Sao Paulo slavio na gostovanju kod Internasionala kada je bilo 0:2, da bi nakon toga ovaj tim slavio i na svom terenu protiv Baije, pošto je na kraju bilo 1:0.\nInače, kada su mečevi na gostovanjima u pitanju, do sada su izabranici Ernana Krespa odigrali šest mečeva van svog terena i ostvarili jedan trijumf, dva remija, ali i tri poraza.\nUtisak je da su i jedni i drugi dosta bolji nego što je to slučaj bio na startu šampionata. Ipak, iako bi ovo mogao da bude jedan duel sa dosta golova, prednost ovog puta dajemo domaćoj ekipi, pa vam toplo preporučujemo da odigrate jedinicu koju kladionica CircusCasino plaća sa kvotom 1.61.


Rezultati pretrage za: EBRD\nVučić: Srbija će u naredne dve godine imati najveći rast u Evropi\nPredsednik Republike Srbije Aleksandar Vučić razgovarao je danas putem video linka sa predsednicom Evropske banke za obnovu i razvoj (EBRD) Odilom Reno-Baso.\nManji pad BDP Srbije nego zemalja Zapadnog Balkana i Centralne i Istočne Evropе\nSrbija je definitivno imala značajno manji pad BDP-a u prvoj polovini godine, nego ostale zemlje Zapadnog Balkana i Centralne i Istočne Evrope, ekskluzivno za Танјуг kaže glavni ekonomista EBRD-a za region Peter Tabak.\nEvropska banka za obnovu i razvoj (EBRD) saopštila je danas da namerava da u cilju prevazilaženja poteškoća zbog pandemije koronavirusa izdvoji milijardu evra za pomoć kompanijama koje posluju u operativnim regionima EBRD.\nPodrška EBRD-a od 160 miliona evra za preduzeća u Srbiji\nEvropska banka za obnovu i razvoj (EBRD) obezbedila je 160 miliona evra za finansiranje malih i srednjih preduzeća i podršku građanima Srbije.\nMihajlović: EBRD važan partner za infrastrukturne projekte\nVlade i ministarka građevinarstva, saobraćaja i infrastrukture, prof. dr Zorana Mihajlović, sastala se danas sa direktorkom Evropske banke za obnovu i razvoj (EBRD) za Zapadni Balkan Žužanom Hargitaj, sa kojom je razgovarala o zajedničkim projektima u oblasti drumskog, železničkog i vodnog saobraćaja.\nBranabićeva sa predsednikom EBRD-a\nPredsednica Vlade Ana Brnabić razgovarala je sa predsednikom Evropske banke za obnovu i razvoj (EBRD) Sumom Čakrabartijem o dosadašnjoj saradnji i planovima za buduće projekte EBRD-a u Srbiji.\nRegionalna direktorka Evropske banke za obnovu i razvoj (EBRD) Zuzana Hargitaj izjavila je večeras na Kopaonik biznis forumu da ta banka razmatra da obezbedi 500 miliona evra za finansiranje projekata u Srbiji.\n18:55 Mart 02, 2021\n8:49 Mart 02, 2021\n8:16 Mart 02, 2021\n8:04 Mart 02, 2021


Organizacija društvenog aktivizma » Otpor neliberalnim demokratijama, autokratijama i populizmu\nOtpor neliberalnim demokratijama, autokratijama i populizmu\nОзнаке: demokratija, diskusija, ljudska prava\nDiskusija “Otpor neliberalnim demokratijama, autokratijama i populizmu“ održaće se u sredu, 23. novembra, 2016. godine od 10:30 do 12:30 h u Kući ljudskih prava u Beogradu, Kneza Miloša 4.\nNeliberalne demokratije su u porastu širom Evrope. Njihov cilj je da oslabe srž demokratskih sistema utemeljenih na vladavini prava i socijalne pravde. One takođe insipirišu autokratije da opravdavaju buduće aktivnosti protiv civilnog društva. Govornici ovog panela analiziraće kako ovi koncepti neliberalnih demokratija funkcionišu u Azerbejdžanu, Hrvatskoj, Mađarskoj, Poljskoj i Srbiji i kako se civilno društvo može suprotstaviti ovome svojim resursima, kroz saradnju sa nadležnima i međunarodnim mehanizmima za zaštitu ljudskih prava.\nDanuta Przywara, Helsinška Fondacija za ljudska prava\nEmin Milli, Mejdan TV\nEszter Polgari, Centralnoevropski Univerzitet, Budimpešta\nDiskusiju moderira Milan Antonijević, Komitet pravnika za ljudska prava YUCOM.\nOvaj panel se održava u okviru Skupštine mreža ljudskih prava u Beogradu koja će se održavati u Beogradu, u ulici Kneza Miloša broj 4, od 22. do 23. novembra 2016. godine, a koju organizuju Kuća ljudskih prava u Beogradu i Mreža kuća ljudskih prava.\nMreža kuća ljudskih prava predstavlja zajednicu branitelja ljudskih prava u okviru koje radi više od 100 nezavisnih organizacija u okviru 16 Kuća ljudskih prava u 13 zemalja. Mreža osnažuje, podržava i štiti borce za ljudska prava i objedinjuje njihove glasove u cilju promovisanja univerzalnih sloboda okupljanja, udruživanja, izražavanja kao i prava da se bave borbom za ljudska prava.\nOvogodišnja Skupština će okupiti više od 30 boraca za ljudska prava iz Azerbejdžana, Belorusije, Velike Britanije, Gruzije, Jermenije, Norveške, Poljske, Rusije, Srbije, Hrvatske i Ukrajine, koji će pričati o svojim uspesima i razgovarati o izazovima sa kojima se suočavaju i načinima osnaživanja za njihovo prevazilaženje.


Federalno tužilaštvo rasterećeno dok kantoni sakupljaju predmete po ladicama - Zenicablog\nFederalno tužilaštvo rasterećeno dok kantoni sakupljaju predmete po ladicama – Dok su kantonalna tužilaštva zatrpana predmetima koje ne uspijevaju rješavati na vrijeme, Federalno tužilaštvo, na čelu s glavnim tužiocem Zdravkom Kneževićem, poprilično je rasterećeno bez obzira na brojne nadležnosti koje su im propisane zakonom i Ustavom.\n“Samo devet predmeta, koji su primljeni u drugoj polovini decembra 2017. godine, ostalo je neriješeno. Zbog različite, zakonom propisane, stvarne nadležnosti kantonalnih tužilaštava i Federalnog tužilaštva FBiH, Federalno tužilaštvo obavlja manji obim posla u odnosu na kantonalna tužilaštva”, kazao nam je Knežević.\nAdvokat Ifet Feraget jasno nam govori kako smatra da Kneževićev mandat traje već predugo. On tvrdi da rezultati Federalnog tužilaštva nisu zadovoljavajući, u šta se, kaže, posebno uvjerio postupajući u predmetu “Dženan Memić”.\n“U ovom slučaju su vršili kontrolu zakonitosti rada Kantonalnog tužilaštva KS ne primjećujući ili ne želeći da primijete očigledne propuste u predmetu Dženan Memić, a što je za posljedicu imalo gubljenje povjerenja građana u rad pravosuđa. Tako nisu reagovali na katastrofalnu saradnju policijskih službenika i tužilaca u tom predmetu te nisu uočili očigledne i namjerne propuste tužilaca”, kazao nam je Feraget.\n“Njihova osnovna nadležnost je da štite ostvarivanje ljudskih prava i sloboda te osiguravaju ustavnost i zakonitost. U predmetu “Dženan Memić” nisu ispunili tu svoju osnovnu dužnost, a najveća odgovornost je na glavnom federalnom tužiocu koji predstavlja i rukovodi radom Federalnog tužilaštva, ali i na federalnim tužiocima koji su postupali u tom predmetu. Smatram da ovako grubi propusti sasvim sigurno predstavljaju negiranje postojanja vladavine prava, za šta se mora tražiti odgovornost”, ističe Feraget.\n“Radile su se neke ankete o njihovom radu. U svakom slučaju, stiže nam novi Zakon o reorganizaciji kako bi Federalno tužilaštvo imalo prvostepenu nadležnost kod privrednih krivičnih djela. Oni su ustvari dobili tu prvostepenu nadležnost, samo što je još ne obavljaju, navodno zbog sredstava i prostora. Čak su i tužioci, koji bi tu trebali raditi, bili na razgovorima za posao”, kazao nam je Branislav Tomaš, tužilac Tužilaštva Zeničko-dobojskog kantona.\n“Ingerencije izvršne i sudske vlasti se ne preklapaju, tako da je nezavidno bilo šta komentarisati”, rekao nam je Dunović.\nTagovibih Budžet fbih federacija kanton novac opcine predmeti sudovi tuzilastvo\nVIDEO: Grad Zenica izgubio spor o vodnim naknadama protiv ZDK


Putin negira mešanje Rusije u izbore u SAD, nada se "normalizaciji odnosa"\nVladimir Putin na redovnoj godišnjoj konferenciji za novinare\nRuski predsednik Vladimir Putin odbacio je navode o ruskom mešanju u američke predsedničke izbore I rekao da takve optužbe šire protivnici Donalda Trampa kako bi umanjili njegov legitimitet. Na redovnoj, godišnjoj, maratonskoj konferenciji za novinare u Moskvi, Putin je istakao da se nada da će se odnosi Rusije I SAD normalizovati.\nAmeričke obaveštajne agencije zaključile su da je Vladimir Putin rukovodio kampanjom čiji je cilj bio da se utiče na rezultat izbora u SAD, odnosno da se podrži pobeda Trampa nad Hilari Klinton. Tramp je odbacio navode da je njegov izborni štab bio u dosluhu sa Rusijom.\nVladimir Putin kaže da je zabrinut zbog toga što se SAD povlače iz sporazuma o kontroli naoružanja I ističe da će Rusija nastaviti da poštuje te dogovore. Ruska vojska će se razvijati u skladu sa svojim potrebama I neće ulaziti u trku o naoružanju sa SAD, zaključuje predsednik Rusije.\nKada je reč o Severnoj Koreji, Putin ocenjuje da bi upotreba sile od strane SAD imala “katastrofalne posledice”. Rusija ne prihvata Severnu Koreju kao nuklearnu silu, ali istovremeno okrivljuje SAD što su provocirale Pjongjang da razvije nuklearni program.\nOdluku Međunarodnog olimpijskog komiteta da Rusiji zabrani učešće na Zimskim olimpijskim igrama u Južnoj Koreji – Putin ocenjuje kao politički motivisanu.\nRuski lider je rekao I da njegova zemlja treba da ima kompetitivniji politički sistem I da će na narednim izborima učestvovati kao nezavisni kandidat, a ne kao kandidat Jedinstvene Rusije. Na mestu predsednika ili premijera Rusije Putin je od 1999.


Za jugozapadnu Srbiju kažu da nema ni lepšeg kraja ni gostoprimljivijih ljudi. Retko se koji kraj Srbije može porediti sa lepotama jugozapadne Srbije. Maleni gradovi smešteni su između idiličnih, gotovo nestvarnih predela. Rajska planina Tara, vodopadi, Šarganska osmica – pruga kojom jezde vagoni stari stotinu godina, Drvengrad Emira Kusturice, fascinantan kanjon Uvca sa beloglavim supovima, gorska jezera, prelepa sela, mirisne i šumovite planine, drevni manastiri Mileševa i Rača, brojne crkve brvnare, pećine, tvrđava u Užicu, splavarenje Limom....\nNa Zlatiboru i Tari turistička sezona ne postoji jer zbog obilja sadržaja gostiju ima uvek. Ovde možete naučiti i neki od starih zanata: vez, pletenje, obrada keramike, tkanje... Planine jugozapadne Srbije idealne su za spoj posla, stručnog usavršavanja i odmora. Zlatiborski i hoteli na Tari poseduju najsavremenije kongresne centre, a poslednjih godina učesnici seminara često borave i na Mokroj Gori.


Niki Hejli — unutrašnji glas Trampa za Iran - Sputnjik Srbija\n09:59 29 Novembar 2020\nNiki Hejli — unutrašnji glas Trampa za Iran\n12:32 14.10.2017 (osveženo 12:39 14.10.2017) Preuzmite kraći link\nAmerički ambasador u UN Niki Hejli savetovala je američkom predsedniku Donaldu Trampu da ne prizna da Teheran poštuje sporazum o iranskom nuklearnom programu, piše časopis „Politiko“.\nList navodi da su američki državni sekretar Reks Tilerson i direktor Pentagona Džejms Matis u julu ubedili Trampa da prizna da Iran poštuje sporazum o nuklearnom programu, s obzirom da američki predsednik nije imao jake argumente da proglasi da Iran da krši taj sporazum.\nMeđutim, stalna predstavnica SAD u UN pripremila je teren da Tramp ne prizna da se Iran pridržava nuklearnog sporazuma, dok su drugi članovi administracije američkog predsednika zastupali oprezniji pristup po tom pitanju, piše „Politiko“.\n„Dozvolite mi da to argumentujem“, rekla je Hejlijeva tokom julskog sastanka, prenosi „Politiko“, pozivajući se na izvor. Predsednik je odgovorio potvrdno.\nČasopis navodi da je Hejlijeva postala „unutrašnji Trampov glas“ o iranskom nuklearnom sporazumu, čime je učvrstila svoj položaj kod američkog predsednika. Inače, smatra se da je Hejlijeva potencijalna naslednica Tilersona na mestu američkog državnog sekretara.\nList navodi da se to dešava zbog tenzija u odnosima između Trampa i šefa Stejt departmenta.\nAmerički predsednik Donald Tramp odbio je u petak da potvrdi Kongresu SAD da se Teheran pridržava nuklearnog sporazuma koji je 2012. godine sa Iranom potpisalo šest svetskih sila i najavio je oštriju strategiju u odnosima sa tom zemljom.\nRusija: SAD će biti izolovane u SB UN\nKeri: Tramp opasnom odlukom o Iranu stvara međunarodnu krizu\nnuklearni sporazum, Niki Hejli, Donald Tramp, Iran


Preko 400 veslača i veslačica iz četiri zemlje na Adi Ciganliji - Sportske vesti - Savremenisport.com\nNaslovna :: Sportske vesti ::\tPreko 400 veslača i veslačica iz četiri zemlje na Adi Ciganliji\nOvogodišnja Beogradska internacionalna regata – Trofej Beograda, koja će se održati 2. i 3. maja 2015. na Adi Ciganliji, okupiće preko 400 učesnika iz četiri zemlje, a biće i kriterijumska za srpske juniore za šampionat Starog kontinenta u Češkoj.\nSamo dve nedelje pošto je Prvom regatom Kupa Srbije otvorena veslačka sezona u Srbiji Beograd će biti i domaćin prve međunarodne veslačke regate. U subotu i nedelju, 2. i 3. maja 2015, na Savskom jezeru (Ada Ciganlija) održaće se tradicionalna Beogradska internacionalna regata – Trofej Beograda, s istorijom dugom više od tri decenije, koja će pored svih domaćih klubova okupiti i timove iz Hrvatske, Bugarske i Turske. Ova regata, koju s velikim uspehom organizuje Veslački savez Srbije (VSS) uz svesrdnu podršku Grada Beograda, Ministarstva omladine i sporta Republike Srbije, Gradskog sekretarijata za omladinu i sport Grada Beograda i Javnog preduzeća „Ada Ciganlija“ i biće još jedna prilika da ljubitelji veslanja uživaju u svim čarima veslačkog sporta. Na Beogradskoj internacionalnoj regati – Trofeju Beograda takmičiće se sve uzrasne kategorije s tim što će se za Trofej našeg glavnog grada boriti samo veslački podmladak.\n– Beogradska internacionalna regata – Trofej Beograda rasla je iz godine u godinu zauzevši značajno mesto u kalendaru međunarodnih veslačkih takmičenja. Po broju prijavljenih takmičara i posada ovogodišnja regata biće veoma masovna budući da će se za odličja na Adi boriti 247 posada sa preko 400 takmičara. Očekuju nas izuzetno zanimljive i neizvesne trke što je odlična preporuka za gledaoce da dođu u subotu i nedelju dođu na Adu Ciganliju u što većem broju. Što se tiče Veslačkog saveza Srbije ovo takmičenje će biti posebno značajno jer će predstavljati kriterijumsku regatu za sastav tima za Evropsko prvenstvo za juniore u češkim Račicama sredinom maja. Učestvovaće gotovo svi najbolji srpski juniori izuzev Ljiljane Jošić koja je, takoreći, već obezbedila svoje mesto u timu za Češku. Darovita veslačica Čuruga u petak je otputovala na Bled gde će sa Jovanom Stanivuk i trenerom Radivoj Mijatovim učestovati na desetodnevnom Razvojnom kampu Svetske veslačke federacije za veslačice, što je za naše dve veslačice i za Savez veliko priznanje – kazao je Nebojša Jevremović, generalni sekretar VSS i dodao – Koristim ovu priliku da se posebno zahvalim Gradu Beogradu, Ministarstvu omladine i Javnom preduzeću „Ada Ciganlija“ na velikoj pomoći da se održio i ovogodišnja Beogradska internacionalna regata – Trofej Beograda.\nKvalifikacione trke oba dana takmičenja počinju u 9,30 časova. Finala u subotu startuju u 12,20 č, a u nedelju u 11,30 č. Pioniri će se takmičiti na deonici od 1.000 metara.\n– U seniorskoj konkurenciji pod zastavom Srbije nastupiće jedino Jovana Arsić u ženskom skifu. Ona je propustila nedavnu, drugu, Izbornu regatu za sastav nacionalnog tima za Evropsko prvenstvo za seniore u Poznanju krajem maja pa će na ovom takmičenju to nadoknaditi. Imaće jaku konkurenciju budući da u Beograd, između ostalih, stiže i izvanredna hrvatska juniorka Teuta Stojaković. U organizacionom smislu potpuno smo spremni i siguran sam da će svi učesnici ovogodišneg BIR-a otići iz Beograda zadovoljni – istakao je Jevremović.\nDatum: 02.05.2015. Autor: Veslački savez Srbije\n+ Još šest medalja za srpske veslače...


Fiskalni savet ocenio je da je u načelu opravdano planirano veliko zaduživanje Srbije, veće od tri milijarde evra za smanjenje negativnih ekonomskih posledica pandemije koronavirusa, uz uslov da mere budu ekonomski racionalne, da se na vreme obezbedi njihovo finansiranje i da budu sprovedene bez kašnjenja, ali se ocenjuje da Vlada Srbije treba da odustane od najavljene pomoći od 100 evra punoletnim građanima.\n“Iako Fiskalni savet načelno podržava snažnu državnu intervenciju koja je u ovom trenutku i opravdana i potrebna, naša analiza pokazuje da uspeh planiranog programa presudno zavisi od sledeća tri činioca: da sve mere iz programa budu ekonomski racionalne, da se na vreme obezbedi njihovo finansiranje i da njihovo sprovođenje bude efikasno i pravovremeno, odnosno bez kašnjenja”, navedeno je u saopštenju.\nPrema oceni Fiskalnog saveta “većina planiranih mera opravdana i u skladu je sa dobrom međunarodnom praksom, osim isplate 100 evra punoletnim građanima koja je potpuno neprimerena”.\n“Trošak nesprovođenja ovakvih mera bio bi daleko veći od 2,5 milijardi evra. Međutim, najavljena isplata 100 evra svim punoletnim građanima Srbije koja će koštati budžet skoro 600 miliona evra (kojima budžet ne raspolaže) – višestruko je loša”, naveo je Fiskalni savet.\nKako je objašnjeno, “ova mera je ekonomski neefikasna jer ne može da utiče na osetno i održivo ubrzanje domaće privrede, socijalno nefokusirana jer najveći deo sredstava nije usmeren ka objektivno materijalno ugroženim građanima kojima je potrebna finansijska pomoć (što bi jedino imalo smisla u ovom trenutku) i fiskalno neodgovorna jer nameće dodatno i veliko zaduženje zemlje u godini u kojoj će i fiskalni deficit i javni dug imati snažan rast”.\n“Nejasan je bilo kakav smisao politike koja defakto znači da će država pokloniti građanima po 100 evra tako što će ih pre toga zadužiti za tih istih 100 evra, ali s kamatom”, naveo je Fiskalni savet i pozvao Vladu Srbije da odustane od ove mere.\nDržava trenutno nema dovoljno sredstava da ispuni planirane ekonomske mere\nFiskalni savet je ukazao da će planirane mere koštati poreske obveznike više od tri milijarde evra, što je trošak za koji država trenutno nema raspoloživih sredstava, zbog čega će Srbija morati u kratkom roku snažno da se zaduži, “a taj dug vraćaće s kamatom svi građani u godinama nakon završetka krize”.\n“Država za finansiranje svih budžetskih obaveza u 2020. godini, uključujući i planirane mere, mora kod kreditora da obezbedi oko 6,5 milijardi evra što će biti veliki izazov”, naveli su iz Fiskalnog saveta i istakli da je najvažnije ekonomsko pitanje u ovom trenutku od koga i pod kojim uslovima će se država zadužiti tokom 2020. za finansiranje svih svojih obaveza.\n“Zbog svega toga prioritet Ministarstva finansija morao bi biti da što pre ova sredstva obezbedi, a to praktično znači da se odmah započnu pregovori sa bankama, međunarodnim finansijskim institucijama i drugim kreditorima o uslovima pod kojim bi Srbija mogla dobiti potrebna sredstva”, upozorio je Fiskalni savet uz ocenu da će to biti izazov budući da je veliki broj zemalja trenutno u sličnoj situaciji kao Srbija i već traži novac na međunarodnom tržištu kapitala.\nSrbija kasnila nekoliko nedelja sa definisanjem ekonomskih mera\nNaveli su i da je Srbija kasnila nekoliko nedelja u definisanju mera za ublažavanje nepovoljnih ekonomskih posledica u odnosu na većinu drugih evropskih zemalja, što je uz mane imalo i prednosti, jer je najveći deo pripremljenog paketa, izuzimajući deo o isplati 100 evra punoletnim građanima, načelno u skladu sa najboljom međunarodnom praksom i preporukama relevantnih institucija poput MMF, ali smatraju da vremena za dalja odlaganja više nema.\n“Praktično jedina planirana mera koja odmah stupa na snagu jeste odlaganje plaćanja nameta na rad, a ukoliko bi se druge mere efektuirale tek sredinom maja, kao što je prvobitno najavljeno za budžetsku isplatu minimalnih zarada, to bi se za veliki broj preduzeća moglo ispostaviti kao prekasno”, naveo je Fiskalni savet.\nPostoji kapacitet da se kriza izdrži bez makroekonomskih nestabilnosti\nFiskalni savet je naveo da će pandemija koronavirusa nesumnjivo imati “snažan negativan ekonomski uticaj na dobar deo privrede i građana Srbije, ali i na javne finansije zemlje”, ali se ocenjuje da uz odgovoran pristup Vlade, javne finansije Srbije imaju kapacitet da se izbore sa tekućom krizom.\nDodaje se i da će učešće javnog duga u BDP-u tokom ove godine najverovatnije da se poveća za više od 10 procentnih poena, odnosno na više od 60 odsto BDP-a , “što je neodrživo visok dug za Srbiju koji će morati u narednim godinama da se smanjuje na ispod 50 procenata BDP-a odgovornom fiskalnom politikom.\n“Fiskalni savet ipak ocenjuje da Srbija trenutno ima kapacitet da izdrži tekuću krizu bez makroekonomskih nestabilnosti”, navedeno je u analizi uz želju da se nadležna ministarstva usmere na važne korake, kako bi načelno dobar plan Vlade Srbije ostvario očekivani efekat.\nekonomske mere/fiskalni savet/koronavirus/privreda\n16/04/2020 | 17:47


Konstantni nadzor putem video kamera ko ide u toalet - Skandalozna ODLUKA poslodavca iz Požarevca razbesnela Srbiju! (FOTO) • Poportal\nIako ste možda pomislili da je ovo najgore, varate se. U sledećoj stavki uredbe ovaj poslodavac je, čini se, otišao predaleko. Naime, radnik koji ima potrebu češće da ide u toalet mora dostaviti lekarsko uverenje o svom zdravstvenom stanju. Šta podrazumeva češći odlazak u toalet, i da li to znači da će radnicima neko „udarati recke“ koliko je puta morao da ide u WC? S druge strane, da li je realno i moguće svaki put, kada nas zaboli stomak, imamo dijareju ili prehladu bešike, odlaziti kod lekara da bismo uzeli lekarsko uverenje? Dobro je poznato koliko se u Srbiji čeka na samo jedan najobičniji pregled, odnosno na dobijanje jednostavnog uverenja od izabranog lekara.


Polovni Nfp-Eurotrailer kamioni cisterne oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Kamioni > Kamioni cisterne > Nfp-Eurotrailer\nPolovna Nfp-Eurotrailer kamioni cisterne na prodaju\nOvo su rezultati pretrage polovnih Nfp-Eurotrailer kamioni cisterne mašina koje su za prodaju. Nfp-Eurotrailer kamioni cisterne oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Nfp-Eurotrailer kamioni cisterne u Brend sekciji.\nOvde je kompletna lista polovnih Nfp-Eurotrailer kamioni cisterne za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Nfp-Eurotrailer kamioni cisterne koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Nfp-Eurotrailer kamioni cisterne koje Vas interesuju.


Sportske.net - Ništa od Zvezde - Da li su "Orlovi" Piksijeva sudbina?\nPromene koje su se dogodile na "Marakani" tokom nedelje na izmaku dovele su i Dragana Stojkovića Piksija u "bubanj" sa imenima potencijalnih naslednika Slaviše Stojanovića na klupi crveno-belih.\nKada je sredinom nedelje priznao da su ga kontaktirali čelnici kluba sa "Marakane" Stojković je nehotično otkrio da se nalazi u nedoumici jer postoji još jedna ponuda, kasnije smo saznali i koja.\nČinjenica je da priče kako Piksi figurira za naslednika Siniše Mihajlovića nisu bile "pucanj u prazno" što je postalo jasno nakon izjave Dejana Savićevića u kojoj je prvi čovek FS CG rekao da je očekivao da Stojkovića vidi na selektorskoj poziciji reprezentacije Srbije a ne na klupi Crvene zvezde.\n"Ja to prvi put čujem tako da to ne bih mogao da komentarišem. Ja sam mislio da će Piksi biti selektor Srbije..." izjavio je Savićević pre samo dva dana.\nU nedelju je postalo jasno da Dragan Stojković sigurno neće na klupu Crvene zvezde jer je Nenad Lalatović već obavio pregovore sa čelnicima kluba iz Ljutice Bogdana i nalazi se na putu da preuzme vođenje tima.\nJasno je sada da se vraćamo na priču oko novog selektora Srbije koji bi trebalo da bude imenovan do kraja meseca.\nPrvi čovek FSS Tomislav Karadžić nedavno je rekao da Ljubinko Drulović ima dobre šanse da bude imenovan za novog selektora ali niko do sada nije potvrdio da će nekadašnji reprezentativac Jugoslavije dobiti podršku i ostati na klupi "Orlova".\nOčito je da u Fudbalskom savezu Srbije postoje trvenja oko toga koga za selektora i pravo je pitanje da li će u takvoj klimi biti doneta važna odluka od koje bi mogla da zavisi budućnost reprezentacije koja ima ogroman potencijal.\nKlupko se do sada dovoljno rasplelo i dalo nam nagoveštaj da Dragan Stojković Piksi ima podršku dela čelnika FSS da povede "Orlove" ka EP u Francuskoj ali isto tako nije izvesno da će mu to biti dovoljno da "izgura" Drulovića sa klupe.\nPredstojeća sedmica mogla bi da nam da odgovor na to pitanje...


Plan EU za migracije i azil – obavezna solidarnost umesto obaveznih kvota – Slobodne novine\nPredlog bi, medjutim, mogao da obnovi svadje medju članicama Unije, dok aktivisti traže snažnije mere za zaštitu ljudi koji traže utočište, prenosi Radio slobodna Evropa (RSE) pisanje svetskih medija.\nPosle godina svadja i neuspeha, lideri Evropske unije su u sredu predložili novi sistem za migracije koji bi trebalo da ubrza deportacije i omogući ravnomernije razmeštanje tražilaca azila u zemljama članicama, piše Vašington post.\nNovi predlog, prema oceni američkog lista, najbolja je šansa Evrope da dodje do prihvatljivog sporazuma za rešenje pitanja tražilaca azila pet godina posle istorijskog talasa ljudi koji su u Evropi tražili zaštitu.\nNa kontinentu na kojem je pitanje migracija remetilačka politička snaga, zemlje bi sada, kažu pojedini analitičari, mogle biti spremnije da saradjuju, ukazuje Vašington post. Krajnje desne partije su izgubile zamajac, dok su lideri suočeni s novim pritiskom teškog problema posle požara u zloglasnom migrantskom kampu na grčkom ostrvu Lezbos.\nPredlog tek treba da usvoje članice EU, ističe list, dodajući da bi plan mogao biti prihvatljiv zemljama poput Madjarske, Poljske, Slovačke i Austrije koje su se protivile obaveznim kvotama predloženim posle migrantske krize 2015.\nZa prihvatanje tražilaca azila, zemljama će za svaku odraslu osobu biti ponudjeno 10.000 evra iz budžeta EU i nijedna zemlja neće biti u obavezi da bilo kome pruži utočište, navodi Gardijan i ukazuje da takva “a la carte” solidarnost ima za cilj da ponudi rešenje za pat poziciju od 2015. kada su Madjarska i Poljska blokirale sistem zasnovan na obaveznim kvotama.\n“Treba da se bavimo realnom situacijom a ne situacijom koju ljudi imaju u svojim glavama”, rekla je ona novinarima.\nJohanson je rekla da bi preuzimanje odgovornosti za povratak migranata moglo biti privlačno članicama EU koje ne žele da prime tražioce azila. Medjutim, ukazuje Gardijan, vlade će biti odgovorne za svakog migranta kojeg ne uspeju da vrate.\n“Mogli bismo, i verovatno ćemo završiti s obaveznim razmeštanjem”, rekao je jedan diplomata iz istočne članice EU. “To je za nas neprihvatljivo”.\nBeskrajne svadje o tome gde smestiti tražioce azila dovele su do zle krvi izmedju mediteranskih zemalja u koje migranti i izbeglice stižu, članica iz Istočne Evrope nevoljnih da ih prihvate i bogatijih severnih država gde većina njih želi da živi, ukazuje Rojters.\nPlan koji bi trebalo da stupi na snagu 2023. takodje cilja da otvori više legalnih ruta za migrante i da se bolje saradjuje sa zemljama u kojima oni borave pre dolaska u EU.\nZemlje na spoljnim granicama EU biće pod čvršćim nadzorom da prekinu ilegalno da vraćaju ljude, navodi Rojters, ukazujući na izveštaje o takvim postupcima Madjarske, Hrvatske, Grčke i Malte. Takodje, ljudi spaseni na moru trebalo bi da budu razmešteni u EU, umesto poslati nazad, dok organizacije koje pomažu u njihovom spasavanju neće biti kriminalizovane.\nPredlog Evropske komisije razočarao je aktiviste za prava migranata i agencije za izbeglice koje su se nadale obaveznim kvotama za razmeštanje tražilaca azila i kraj “tvrdjave Evropa” okružene izbegličkim kampovima u bednim uslovima, ukazuje agencija Frans pres.\nS druge strane, ističe AFP, “Novi pakt o migracijama i azilu”, kako glasi naziv plana, naićiće na grub prijem kod članica od kojih mnoge traže da EU preuzme problem, bez želje da veliki broj migranata bude na njihovoj teritoriji.\nAko neka zemlja bude pod migratornim “pritiskom” i veruje da ne može voditi računa o migrantima, onda može tražiti da Evropska komisija aktivira “mehanizam obavezne solidarnosti”.\nAktivisti za ljudska prava su već izrazili strahovanje da novi sporazum povladjuje antimigrantskoj retorici i da će uraditi malo na rešavanju optužbi o odbacivanju tražilaca azila i nasilja nad njima na granicama EU, uprkos obećanom novom mehanizmu nadzora.\nMarisa Rajan iz humanitarne organizacije Oksfam rekla je da je dobro što Evropska komisija pokušava da nadje rešenje, ali da je “u pokušaju da dodje do kompromisa podlegla pritisku vlada EU kojima je jedini cilj da se smanji broj ljudi kojima je data zaštita u Evropi”.\nOznakeazil azilanti migranti Naslovna-centar Naslovna-traka


Od danas policijske patrole u zdravstvenim ustanovama – Info Centar Juga\nMinistarstvo zdravlja Vlade Republike Srbije saopštilo je da će policijske patrole stalno biti prisutne u zdravstvenim ustanovama, kako bi se na taj način zaustavio talas nasilja kojem su zdravstveni radnici izloženi u poslednje vreme.\nU saopštenju se navodi da su ovaj dogovor postigli ministar zdravlja Zlatibor Lončar i ministar unutrašnjih poslova Nebojša Stefanović nakon još jednog napada na lekara na radnom mestu, koji se dogodio u utorak, 16. februara, u večernjim časovima u GAK Narodni front.\nIako je dosadašnjom saradnjom dva ministarstva već bilo uspostavljeno da policijske patrole češće obilaze zdravstvene ustanove (prilikom poslednjeg napada u GAK Narodni front policijska patrola je reagovala za manje od dva minuta) pokazalo se da to u ovom momentu nije dovoljno i da nasilnici i dalje ne prezaju od fizičkih nasrtaja na medicinske radnike.\nPored navedene mere, postignut je dogovor da se ubrzaju već inicirane izmene zakonskih propisa, kako bi se ovaj problem što efikasnije rešio na sistemski način.\nMinistarstvo zdravlja još jednom oštro osuđuje svaki napad na zdravstvene radnike, bilo da je verbalni ili fizički, i apeluje da se uspostavi komunikacija između pacijenata i medicinskih radnika na višem nivou uz obostrano uvažavanje i poštovanje, kako se ovakvi i slični incidenti više ne bi događali.


RTCG - Radio Televizija Crne Gore - Nacionalni javni servis :: Zdravlje :: Prvi ljekovi protiv raka na tržištu za 10 godina?\n18. 05. 2019. 08:42 >> 08:42 1\nPrvi ljekovi na svijetu koji su namijenjeni da potpuno zaustave otpornost ćelija raka na liječenje mogli bi biti dostupni u narednih deset godina, kažu naučnici.\nOvu investiciju od blizu 100 miliona dolara za razvoj ljekova objavio je Institut za istraživanje raka (ICR).\nIzvršni direktor ove ustanove Pol Vorkman izjavio je da je sposobnost raka da se prilagodi ljekovima najveći izazov u liječenju. Nova vrsta ljekova mogla bi dugoročno učiniti rak upravljivom i češće izlječivom bolešću, rekao je on.\n"Sposobnost raka da se prilagodi, evoluira i postane otporan na lijekove bili su uzroci velikog broja smrtnih slučajeva od ove bolesti i najveći izazov s kojim smo se suočili u njegovom prevazilaženju", dodao je Vorkman.\nOn je rekao da Institut mijenja kompletnu paradigmu razmišljanja o raku kako bi se usredsredio na predviđanje načina na koji će se ćelije raka razvijati kako bi se spriječilo da postanu otporne na ljekove, piše BBC.\nICR ima za cilj da privuče dodatnih 20 miliona dolara za svoj novi Centar za otkrivanje droga u svom kampusu u Južnom Londonu, koji ima za cilj okupiti gotovo 300 naučnika iz različitih oblasti.\nNaučnici imaju za cilj da koriste nove pristupe, uključujući kombinovane terapije i vještačku inteligenciju da bi predvidjeli i uticali na evoluciju ćelija raka, stvarajući slabosti koje tretmani mogu da iskoriste.\n"Vještačka inteligencija i matematičke metode predviđanja imaju ogroman potencijal da uđu u 'glavu' karcinoma i predvide šta će dalje raditi i kako će reagovati na nove tretmane", kazao je dr Andrea Sotoriva.\nIstraživači već rade na novim ljekovima koji su dizajnirani da zaustave tip molekula proteina zvanog Apobec, koji je dio imunološkog sistema više od polovine tipova raka.\nVorkman je rekao da će laboratorijska i klinička ispitivanja za nove lijekove trajati desetak godina prije nego što postanu dostupni pacijentima.\nOd raka 18 miliona novooboljelih


Doktorica u Austriji vakcinisala 60 ljudi koristeći istu injekciju\nU jednom postrojenju austrijskog koncerna “Voestalpine”, u mjestu Murzzuschlag, jedna doktorica je prilikom davanja vakcine koristila istu špricu za vakcinaciju više osoba.\nKako piše austrijski “Kleinezeitung”, oko 60 zaposlenih u kompaniji pogođeno je ovim ljekarskim propustom i oni će se morati testirati na HIV i hepatitis.\nKompanija koja je bila zadužena za vakcinaciju “Vamed” izrazila je duboko žaljenje zbog ovog slučaja i najavila da će inzistirati na potpunom rasvjetljavanju svih okolnosti ovog slučaja, a doktorica je privremeno suspendirana do okončanja istrage.\nDoktorica Radno-medicinskog centra “Vamed” trebala je vakcinisati zaposlenike koncerna “Voestalpine” protiv koronavirusa, ali joj se dogodio ovaj propust.\nIz koncerna “Voestalpine” istakli su da je nerazumljivo kako u centru za vakcinaciju može biti propusta u vezi s kvalitetom i higijenom.\nPortparol “Vameda” Ludwig Bihler potvrdio je da su ustanovljeni propusti kod vakcinisanja više osoba.\n– Detaljnom proverom je ustanovljeno da je doktorica, koja je provela vakcinaciju, materijal za davanje vakcine djelimično pogrešno primjenjivala – dodao je Bihler


ŠEST DECENIJA STABILNOG POSLOVANjA - Glas Podrinja\nJUBILEJ VREDAN POŠTOVANjA\nŠEST DECENIJA STABILNOG POSLOVANjA\nOd male Obalske zadruge u toku šezdesetogodišnjeg trajanja, stasali smo u modernu i funkionalnu firmu koja počiva na zdravim osnovama. Ponosni smo što smo u teškim vremenima uspeli da sačuvamo ljude, kapacitete i radničko dostojanstvo, dok smo domaćinskim odnosom, koji podrazumeva da podelimo samo ono što zaradimo, postigli da danas budemo jedno od retkih preduzeća koje bez kredita redovno izmiruje sve svoje obaveze. Uplivom novih investicija stvorli bi se uslovi za upošljavanje mladih stručnjaka koje će jednoj staroj firmi udahnuti novu energiju - rekao je direktor Robno transportnog centra A.D. Šabac Nikola Bjelan, povodom šezdesetog rođendana firme\nOvog aprila navršilo se šest decenija od Osnivačke skupštine preduzeća koje se sada zove Robno transportni centar A.D. Šabac. Firma u čijem je posedu danas 68 hektara zemljišta, na kojem se između ostalog nalazi oko 19,5 hiljada kvadrata zatvorenog skladišno proizvodnog prostora i deset hiljada kvadratnih metara otvorenog skladišnog prostora, carinski terminal sa 8.000 metara industrijskog koloseka, 25.600 kvadrata izgrađenih saobraćajnica, upravnu zgrada, objekat carinarnice, osnovana je 13. aprila 1953. godine pod nazivom Obalsko-transportno uslužna zadruga.\nVremena, imena i vlasnička struktura su se menjali. Suočeni sa društvenim i poslovnim turbulencijama, zaposleni u ovom preduzeću su uspeli da odole izazovima i zahtevima sve surovijeg tržišta te da i u periodu globalne ekonomske krize zadrže pozitivan trend poslovanja.\nKljučni momenti u životu firme\nRTC Šabac svoj procvat doživljava sredinom osamdesetih godina prošlog veka. Po rečima Bjelana za to je najzaslužnija vizija i entuzijazam tadašnjeg direktora Jovana Lukića. Najveća kriza preduzeće pogađa u periodu posle bombardovanja 1999., dok od 2002. kreće period postepenog oporavljanja da bi firma bila likvidna do 2008. kada lokalna samouprava prepoznaje važnost zaštite javnog interesa i metodom spajanja uz pripajanje preuzima RTC u svoje ruke. Velika ekonomska kriza odrazila se i na rad ovog preduzeća, dok je dodatni finansijski udar, usledeo 2010. stavljanjem u funkciju nove Carinarnice. Međutim, ništa od navedenog nije navelo rukovodstvo RTC da potraži pozajmicu kod poslovnih banaka.


Predsednik: Bataljon “Atlantik” dao odjek borbi OVK - Novosti i Događanja - Predsednica Republike Kosovo - DR VJOSA OSMANI - SADRIU\nPredsednik: Bataljon “Atlantik” dao odjek borbi OVK\nPriština, 19. april 2019. godine – Predsednik Republike Kosovo Hashim Thaçi dočekao je danas pripadnike bataljona „Atlantik“.\nPredsednik Thaçi je rekao da je posebno zadovoljstvo da kao saborac, ali i kao predsednik zemlje ima prijateljski i bratski razgovor sa pripadnicima bataljona „Atlantik“, kako bi oživeo uspomene iz prošlosti, ali i kako bi diskutovali o i gledali prema budućnosti.\n„I sudbina naše zemlje je direktno povezana sa ulogom i izuzetnim i istorijskim doprinosom koji je dala albansko-američka zajednica u Sjedinjenim Američkim Državama i uopšteno naša dijaspora. Vi ste bili srž, slobodno mogu reći tog organizma, te mase pridruživanja Oslobodilačkoj vojsci Kosova koji je bio jedini put da dođemo do slobode i nezavisnosti, kao i jedini put da Srbiju uklonimo sa Kosova“, rekao je predsednik Thaçi.\nBivši komandant bataljona „Atlantik“ Gani Shehu je istakao da je putovanje Atlantika bilo deo albansko-američke angažovanosti decenijama u Albanskoj zajednici u Sjedinjenim Američkim Državama.\n„Direktno angažovanje bataljona u ratu, organizovano od strane fonda „Otadžbina zove“ i drugih aktivista u nacionalnom pitanju u Sjedinjenim Američkim Državama, čini da ima i svoj odjek i bitnu podršku koju je dalo našoj oslobodilačkoj borbi“, rekao je Shehu.\nPripadnicima bataljona „Atlantik“ šef države je rekao da su oni uvek ulagali u jedinstvo i približavanje građana bez političkih i ideoloških razlika, težeći jačanju nacionalnog pokreta i borbe protiv Srbije, ali i u jačanje države Kosovo, demokratije, reda, zakona i evroatlantske perspektive.\nPredsednik Thaçi je istakao da dolazak pripadnika bataljona „Atlantik“ na 20. godišnjicu ulaska na Kosovo, na 20. godišnjicu bitke na Paštriku i ostalih herojskih bitaka, zaista daje novu energiju za sve rukovodioce u institucijama Republike Kosovo.


Ovo takmičenje je samo deo serije koju je ove godine pomenuta kompanija startovala i tek planira da dalje razvija izazove za različite senioritete inženjera. Za sada je zvanično startovalo takmičenje Tech+FTN za studente sa Fakulteta tehničkih nauka u Novom Sadu (kako mu i samo ime implcira), a sledeće će biti sveobuhvatnijeg karaktera pod nazivom Tech+FPGA za sve studente relevantnih fakulteta: ETF, FTN, Elektornski fakultet u Nišu i ETF u Banjoj Luci.\nKako bismo saznali više detalja o samom Tech+ konceptu, razgovarali smo sa Jelenom Eraković, marketing menadžerom komapnije Elsys Eastern Europe. Tako smo saznali da je početna ideja ovog projekta nastala upravo od hakatona koji je jako popularan u oblasti softverskog inženjeringa, dok za hardverski inženjering ima jako malo takmičenja na svetskom nivou.\nIako je koncept ovog takmičenja veoma zanimljiv i izazovan, treba uzeti u obzir da je ovo i te kako ozbiljno takmičenje na kojem će asistenti pregledati i ocenjivati rešenja takmičara na osnovu kriterijuma kao što su brzina i iskorišćenost hardvera resursa (logičkih blokova), inovativnost, vreme potrebno za izradu rešenja, da li je predato u predviđenom roku i naravno da li radi.\n“Želeli smo da promenimo situaciju u korist HW takmičenja i u saradnji sa profesorima i asistentima ETF-a kreirali smo Tech+FPGA takmičenje, koje sadrži dva izazova Game Design i Image processing. Prvi izazov ne zahteva poznavanje HDL jezika (VHDL/Verilog) i samim tim je pogodniji za studente nižih godina, dok drugi izazov zahteva. Na taj način smo kreirali izazove koji su pogodni za sve godine studija”, navodi Jelena, dodajući sledeće:\nTakmičenje se održava u kancelarijama Elsys Eastern Europe (Omladinskih brigada 90e) u Airport City-u, gde raspolažemo sa četiri sprata što je i više nego dovoljno da svaki tim ima svoj mir tokom rada na izazovima.\nTakođe, takmičenje je timskog kraktera, te ukoliko neko ima drugare na navedenim fakultetima mogu oformiti zajedno tim. Prepreka nije i ne treba da bude daljina, jer su prevoz i smeštaj obezbeđeni za sve takmičare koji žive van Beograda.\nPrijave traju do 28. aprila, a nagrade su DJI Mini i program stručne prakse u Elsys-u\nNaša sagovornica ističe da je zanimljivo kako su prijave za Tech+FPGA prvi put bile otvorene još 2020. godine, ali su nažalost bile obustavljene zbog pandemije. Sada kako se situacija smiruje, tim iz kompanije Elsys Eastern Europe ima priliku da ponovo aktivira takmičenje.\nPrema Jeleninim rečima, jednostavno nije imalo smisla koncept prebacivati u online formu, naglasak je na timskom radu, snalaženju i zajedničkom dolasku do najboljeg rešenja sve na FPGA platformi na kojoj se radi u realnom svetu:\nTakmičenje počinje 20. maja i završava se 22. maja 2022. godine. Izazov Game Design traje 24h dok izazov Image processing traje 48h. Zatvorenog je tipa, što članovima takmičarskih timova omogućava maksimalnu fokusiranost na rad, inovativnost i međusobnu komunikaciju u cilju dolaska do najboljeg rešenja. Pored tehničkog znanja, veliku ulogu će imati poverenje, razumevanje i optimalno korišćenje raspoloživog vremena.\nDvadeset i četiri i 48h iako zvuči kao dug period, zapravo proleti kada rešavamo “zagonetku”. Naravno, timovima će biti obezbeđeno sve za ugodan rad i boravak u našim prostorijama od uslova za odmor, relaksaciju i rad (od obroka, playroom’a, chill zoon’a i naravno smeštaja da ukoliko neko želi može se udaljiti i odmoriti). Prijavljivanje je moguće putem zvaničnog sajta, a prijava može biti timska ili solo, dok je krajnji rok za prijavu 28. april.\nOvo je prvi put da se organizuje ovakav vid takmičenja u našoj zemlji, ali i šire. Kompanija Elsys Eastern Europe ima priliku da bude začetnik novog izazova – studentskog team based takmičenja u oblasti hardverskog dizajna. Ipak, veoma važan faktor za približavanje studentima jeste i saradnja ove kompanije sa fakultetima širom zemlje o čemu nam je Jelena govorila:\nImamo dugogodišnje saradnje sa svim relevantim fakultetima na partnerskom nivou, na šta smo veoma ponosni. To su “naši” fakulteti, gde smo studirali i odrasli, te nam je i lično i sa aspekta kompanije velika satisfakcija da na različite načine doprinesemo procesu kreiranja boljih uslova studiranja.\nPutem donacija, unapređenjem programa nastave u saradnji sa profesorima, organizacijom takmičenja poput Tech+FTN, Tech+FPGA. Paralelno sa tim nas i studenti upoznaju, prepoznaju vrednosti kompanije, stavove i potom lako procene da li se vide u našem kolektivu.\nPrilikom popunjavanja prijave, studenti imaju zadatak da napišu motivaciono pismo na temu My passion in the world of electronics, a naša sagovornica nam kaže da je motivaciono pismo tu da se bolje razumeju takmičari, njihov pogled na struku i karijerne težnje. Na primer, šta ih je privuklo struci, gde pronalaze ličnu motivaciju za dalje napredovanje, učenje, u kojoj oblasti bi voleli da razvijaju svoju karijeru i slično.\nGlavna nagrada je dron DJI Mavic Mini Fly koji će dobiti svaki član oba pobednička tima, kao i ponudu za obavljanjem stručne prakse u kompaniji Elsys Eastern Europe. Iz ove kompanije navode da žele puno sreće ako se odlučite da okušate svoje znanje i timsku kreativnost u Game Design ili Image processing izazovu.\nDanas od 17:00 do 18:00 se održava Tech+fpga Q&A. Ovo je idealna prilika da organizatore pitate sve što vas zanima u vezi sa takmičenjem, samim konceptom, prijavama, izazovima, HDL jezicima i potrebnim znanjem istih za izazov u procesu “Image processing”, jednostavno prilika da rešite sve nedoumice koje imate i prijavite se na prvo takmičenje u hardveskom dizajnu.


Prva presuda protiv Vučića, šta je sa ostalim tužbama\nPolitika Autor:Vojislav Milovančević15. jan. 202107:13 > 07:43\nFoto: Rade Prelić/Tanjug, Arhiva Nova.rs\nSudski spor koji je lider Dveri Boško Obradović dobio protiv predsednika Srbije Aleksandra Vučića nije jedini u kojem je optužen prvi čovek države. Poput Obradovića, zbog uvreda iznetih na njihov račun, Vučića su tužili i predsednik Stranke slobode i pravde Dragan Đilas, lider Narodne stranke Vuk Jeremić, a pravdu zbog toga što im je Vučić povredio ugled će tražiti i lekar Rade Panić i Jeremićev zamenik u partiji Miroslav Aleksić.\nPrvi osnovni sud u Beogradu doneo je prvostepenu presudu kojom se predsednik Srbije Aleksandar Vučić obavezuje da lideru Dveri Bošku Obradoviću plati 200.000 dinara sa zateznom kamatom, a u roku od 15 dana. Kako se navodi u presudi, Vučić je u obavezi da Obradović uplati taj novac „na ime naknade nematerijalne štete u vidu pretrpljenih duševnih bolova, a zbog povrede ugleda i časti“.\nOvo je ujedno i prvi slučaj u kojem je Vučić osuđen zbog javnih nastupa u kojima svoje političke protivnike naziva “secikesama”, “lopovima”, “fašistima” i sl…\nZbog toga što se ne libi da na ovakav način opisuje neistomišljenike, predsednik je postao akter brojnih parničnih postupaka u kojima oni koje je pominjao zahtevaju nadoknadu štete.\nĐilas: Vučić četiri puta izbegao da se pojavi\nPredsednik Stranke slobode i pravde Dragan Đilas je još u aprilu 2018. godine tužio Vučića, zbog, kako je rekao, njegovih tvrdnji „da je lopov i da je ukrao stotine miliona evra“. Iako je do sad održano četiri ročišta, predsednik Srbije se, prema tvrdnjama Đilasa, nijednom nije pojavio na sudu.\n„Njegov advokat je izjavio da se on ne odaziva na ovakve optužbe, ali da baš želi da dođe kako bi dao iskaz po mojoj tužbi. Dva ročišta su zakazana posle te advokatove izjave, ali se Vučić nije pojavio”, navodi predsednik SSP za Nova.rs.\nĐilas podseća da Vučić od 2005. tvrdi za njega da je ukrao stotine miliona evra i da se na taj način obogatio, ali da ništa nije uspeo da dokaže do danas.\n“Naravno da Vučić nema nikakve dokaze za to. Očekujem da sud po istom principu, kao i suđenju sa Boškom Obradovićem, bez saslušanja Vučića, donese presudu”, poručuje Đilas, dodajući da je sledeće ročište zakazano za 25. februar.\n„Imam još jednu tužbu protiv Vučića zbog njegove izjave da sam pljačkao građane Srbije, ali u tom slučaju sudija insistira da se utvrdi da li on ima imunitet, iako ne može da ima, jer je ovo parnični postupak“, navodi on.\nJeremić ga tužio, Vučić se odrekao imuniteta\nU julu 2018. godine predsednik Narodne stranke Vuk Jeremić podneo je tužbu protiv Vučića, jer ga je predsednik države nazvao “šefom međunarodne bande lopova“.\nJeremić je u parničnom postupku tražio odštetu u visini od 50 miliona dinara, nakon čega je Vučić poručio da nema taj novac i da će, u slučaju da ga osude, da ide u zatvor.\n„Imam poverenja u srpsko pravosuđe, ako me i osude, ići ću u zatvor jer nemam te pare koje Jeremić traži. Iza svake reči stojim, on je mnogo veći štetočina i lopov. Kad dođe vreme odazvaću se sudskom pozivu. Sa oduševljem čekam takav postupak“, rekao je Vučić.\nPo Jeremićevoj tužbi je održano jedno pripravno ročište, ali je nakon toga došlo do zamene sudija za ovaj slučaj, nakon čega je drugo održano 13. novembra. na njemu, iako je najavio, Vučić nije prisustvovao. Novo ročište zakazano je za 19 januar. 2021.\n“Sudija je doneo odluku da sledeće ročište bude krajem januara. Aleksandar Vučić nije bio u sudnici, nije imao hrabrosti da se sa mnom suoči“, rekao je Jeremić, napominjući da “od traženja pravde neće odustati“.\nPodsetimo, Vučić se odrekao predsedničkog imuniteta u ovom postupku.\nPanić i Aleksić tuže zbog uvreda\nDoktor Rade Panić, predsednik Sindikata lekara i farmaceuta je krajem decembra podneo privatnu tužbu protiv Vučića zbog uvrede i povrede časti. S obzirom na to da je predsednik uvrede izneo, kako se navodi u tužbi, na javnom servisu Srbije, njome je obuhvaćen i RTS.\nGostujući na RTS 2. jula 2020. Vučić je za Panića rekao da “on nije predsednik nikakvog sindikata zdravstvenih radnika, nego jednog od najmanjih sindikata i to čovek koji najstrašnije gadosti o svojoj zemlji izgovara i najgore laži je izgovorio. On je rekao da rade tri respiratora, a kako rade svih 10? Ja vas pitam što ste izmišljali sve to?”, izjavio je tada Vučić, na šta je Panić reagovao demantijem koji nikada nije objavljen.\nPotpredsednik Narodne stranke Miroslav Aleksić je jedan od onih koji najavljuje tužbu protiv predsednika Srbije, koji je gostujući nedavno na televiziji Hepi rekao za njega da je “secikesa” i da je plagirao diplomu.\n“Prozivke na moj račun započeo je Aleksandar Vučić, koji je u jednom histeričnom napadu izneo neverovatne laži o meni. Rekao je da sam kriminalac, mafijaš, secikesa, umešan u aferu ‘Jovanjica’ i da imam lažnu diplomu. Zbog svega navedenog, podneću tužbu protiv Vučića i pozivam građane Srbije da ga tuže za svaku laž koju je izneo o njima”, poručio je Aleksić za Nova.rs.\nAleksandar Vučićboško obradovićDragan ĐilasMiroslav AleksićRade Panić


Ryanair prvi u Evropi po broju dnevnih letova – The PRESTIGE\nIrski Ryanair je sa 2.190 letova dnevno zauzeo prvo mjesto prema broju letova u Evropi u jednom danu, javlja Anadolu Agency (AA).\nPrema izvještaju o prometu letova Evropske organizacije za sigurnost zračnog transporta (EUROCONTROL), nakon ukidanja brojnih ograničenja uvedenih s ciljem suzbijanja pandemije koronavirusa, Turkish Airlines je na drugom mjestu sa 1.066 dnevnih letova, dok je Lufthansa treća sa 808 letova.\nTurkish Airlines (THY) u oktobru je najavio da će prevoziti svoje putnike na ukupno 253 destinacije u okviru plana leta za novembar.\nU saopštenju Turkish Airlinesa navedeno je da je plan leta ove aviokompanije ažuriran.\n“S obzirom da znamo koliko je teško planirati u ovom periodu, sretni smo što vam nudimo fleksibilne mogućnosti putovanja. Možete izvršiti neograničene promjene za karte između 21. marta 2020. i 31. decembra 2021. Za više informacija pogledajte našu stranicu o fleksibilnim putovanjima”, saopšteno je iz Turkish Airlinesa.\nCijene nafte pale više od 8 odsto za nedjelju dana\nNafta skuplja, čeka se dogovor OPEK


Vlasti u BiH bez dogovora o kovid propusnicama\nVakcinisani građani BiH, bez obzira na to koju vakcinu protiv virusa korona su primili, često nailaze na blokade na granicama zemalja EU, jer problem predstavlja to što BiH nema jedinstvenu kovid potvrdu te se često QR kod ne može očitati, a čini se da se rješenje ovog problema još ne nazire.\nDok u Ministarstvu civilnih poslova BiH kažu da bi se sa državnog nivoa moglo upravljati izdavanjem, odnosno verifikacijom kovid potvrda, potrebna je saglasnost oba entiteta i Brčko distrikta, na čemu, kako su naveli, ovo Ministarstvo radi od maja ove godine uz učešće Agencije za identifikaciona dokumenta, evidenciju i razmjenu podataka BiH (IDDEEA).\n“Na ovu temu održan je u junu ove godine i sastanak sa predstavnicima Delegacije EU u BiH te su BiH prezentirani uslovi koje mora ispuniti svaka zemlja nečlanica EU za prepoznatljivost nacionalnih kovid-19 potvrda unutar EU”, naveli su u MCP BiH za “Nezavisne novine”.\nDodali su da je ovo ministarstvo na ovu temu pripremilo i dostavilo posebnu informaciju Savjetu ministara BiH te da i dalje očekuju da se ova informacija razmotri, da se donesu odgovarajuće odluke u pogledu daljeg rada na implementaciji tehničkog rješenja.\nSa druge strane, u Ministarstvu zdravlja i socijalne zaštite RS ponovili su da Evropska unija od trećih zemalja ne traži “jedinstvenu potvrdu” koju izdaje jedna organizacija, već je dala preporuke za unificiranu potvrdu, koja u svim državama ima iste podatke i digitalne elemente.\nTe su tako napomenuli, kada je riječ o ideji da se u ispunjavanje uslova za izdavanje digitalne potvrde o vakcinaciji, prebolovanoj bolesti i rezultatima testiranja uključi IDDEEA, da je ta agencija zadužena za izradu ličnih karata i pasoša i da nema nikakvu nadležnost u bilo kojem obliku da učestvuju u procesu prikupljanja, obrade i razmjene zdravstvenih podataka, a pogotovo ne za izdavanje zdravstvenih potvrda.\nDodali su da u RS postoji sertifikaciono tijelo Ministarstva za naučno-tehnološki razvoj, informaciono društvo i visoko obrazovanje RS koje je zakonski nadležno za izdavanje digitalnih sertifikata za organizacije javne uprave u Srpskoj.\nPodsjećamo da je o ovom problemu početkom ovog mjeseca govorio i Alen Šeranić, ministar zdravlja i socijalne zaštite RS, koji je kazao da se ovo pitanje odnosi na BiH kao državu prije svega.\n“S obzirom na to da QR kodovi nisu u evropskom gejtveju prepoznati, onda građani u pojedinim zemljama imaju problem sa čitanjem tih kodova, a te zemlje su na bazi svojih odluka donijele taj sistem evropske digitalne kovid potvrde”, rekao je tada Šeranić.\nŠeranić dodaje da se u Srpskoj pripremaju, bilo da je u pitanju legislativa zbog praćenja i čuvanja takve vrste podataka ili obezbjeđivanje elektronskog digitalnog pečata i odluke kako formirati data centar sa svim ovim potrebnim podacima da bi se oni mogli verifikovano provjeravati na zahtjev iz EU.\nDa se o ovom pitanju puno govorilo, a malo šta uradilo, za “Nezavisne novine” je kazao Saša Magazinović, poslanik u Predstavničkom domu Parlamentarne skupštine BiH, koji je istakao da uopšte nije bitno koji je tačno problem ovdje u pitanu, već je bitna činjenica da ni bazične stvari koje su u interesu svih građana vlasti nisu u stanju da dogovore.\n“Kada vam se počnu zaklinjati u izbornoj kampanji da će biti bolje građanima, treba se sjetiti ovakvih stvari, da nisu u stanju elementarne stvari, koje olakšavaju kretanje građana, dogovoriti, a koje ne koštaju nikoga, niti su okrenute protiv bilo koga”, mišljenje je Magazinovića.\nDodao je da je problem što se bh. građani ne mogu kretati normalno, jer neko nije uradio ono što mu je bio posao, što to ne želi, što blokira ili, kako je kazao, što mu se tako može.\n“Suština je da ovo traje predugo i da nije riješeno, jer oni čiji je to posao znaju da je prag tolerancije građana BiH velik te da ne moraju ništa raditi bez ikakve reakcije, sankcije ili posljedice”, naveo je Magazinović za “Nezavisne novine”.\nGrađani BiH prilikom ulaska u Rusiju, bez obzira na potvrdu o vakcinaciji, moraju da imaju negativan PCR test ne stariji od 72 sata, kao i valjan razlog ulaska, kazao je Duško Perović, Šef Predstavništva Republike Srpske u Moskvi.\nKako je Perović istakao za “Nezavisne novine”, bh. građani, zbog epidemiološke situacije u BiH i velikog broja smrtnih slučajeva, iako su vakcinisani, moraju imati i negativan PCR test, kao i pozivno pismo ili neki drugi dokaz zbog čega ulaze u Rusiju.\n“Ja sam vakcinisan ruskom vakcinom u Rusiji, imam njihov QR kod na potvrdi, ali kao strani državljanin, iako radim u Moskvi, morao sam na aerodromu da uradim PCR test”, kazao je Perović.\nNEWER POSTNačelnik Generalštaba Vojske CG sa kolegom iz Češke\nOLDER POSTPredmet “Sejdić i Finci” ponovo u centru pažnje